Senić: Zakon o konverziji kredita u CHF-u se pogrešno tumači - Vijesti.me\n"GRAĐANIMA SE NANOSI DIREKTNA ŠTETA"\nOn je dodao da se Zakon mora sprovesti kako se klijenti koji su pogođeni činjenjima banke ne bi našli u poziciji da se osjećaju potpuno napušteni od nadležnih institucija, jer zakonski dokument definiše upravo suprotno Edit\nMina Business 24. novembar 2015, 13:12 ažurirano 12. februar 2019, 13:57\nZakon o konverziji kredita u švajcarskim francima (CHF) u eure ne primjenjuje se na način i u formi kako ga je izglasao parlament, čime se nanosi direktna šteta građanima, ocijenio je predstavnik klijenata Hypo Alpe Adria banke (HAAB), Dragan Senić.\nOn je rekao da klijenti, korisnici kredita indeksiranih u CHF-u, žele da vjeruju da je svrha održanog sastanka ministra finansija, Radoja Žugića sa glavnim izvršnim direktorom Hypo banke, Christophom Schoenom, razvoj proklamovanog partnerstva, iskazanog riječima "sa mjerom zadovoljenja potrebe obje strane".\n“Kao klijenti banke smatramo da treba da imamo jednak tretman Ministarstva koje predstavlja građane i da će se 'mjere zadovoljenja potreba' podjednako odnositi i na primjenu Zakona u korist klijenata banke, u skladu sa rokovima koji su odavno prekršeni činjenjima banke”, naveo je Senić u saopštenju.\nKlijenti, kako je dodao, ne žele da vjeruju da Centralna banka (CBCG) ne može da zaštiti tržišne definicije bankarskog poslovanja u Crnoj Gori, koje ne čine samo banke nego i klijenti, korisnici bankarskih usluga i proizvoda, a odgovorne institucije su obavezne da primjene pune odredbe zakona.\nOn je podsjetio da Zakon o konverziji obuhvata sve kredite koje su komercijalne banke odobrile klijentima u francima, uključujući i one koje je banka jednostrano raskinula, jer klijenti nijesu mogli da ih otplaćuju, kao i da osnov za konverziju predstavlja iznos koji je klijent dobio u banci u trenutku zaključenja ugovora.\n“Zakon se zasniva na ugovoru o kreditu, sve je jasno i precizno navedeno, pa se postavlja pitanje odakle nekom pravo da ga pogrešno tumači i time opstruira njegovu primjenu nanoseći direktnu štetu građanima”, naveo je Senić.\nOn se osvrnuo na odluku o nadzoru nad primjenom tog zakona koji je dao Savjet CBCG na sjednici od 26. avgusta, u kojoj je navedeno da ta institucija u skladu sa zakonom kontroliše da li banke u svojim poslovnim knjigama iskazuju konvertovani iznos obaveza samo za korisnike kredita sa kojima su zaključile anekse ugovora u skladu sa Zakonom o konverziji.\n“Na osnovu kojeg člana su isključene kategorije klijenata kojima su jednostrano raskinuti ugovori o kreditu i prodati povezanom licu u okviru Hypo grupe – Heti, kao i klijenti koji su vratili kredite? Ko je učinio rokove primjene Zakona neobavezujućim kada je krajnji rok za primjenu bio 6. oktobar, kao i ko dozvoljava Hypo banci da diskriminiše klijente dajući malom i odabranom broju anekse koji nemaju nezakonite članove, dok je ogromna većina klijenata dobila anekse sa nezakonitim članovima”, pitao je Senić.\nOn je dodao da je ta pitanja postavio i guverneru CBCG, Milojici Dakiću.\nSenić je pitao i kako je u anekse stavljena zatezna kamata Hypo banke plus još pet odsto, umjesto zakonske zatezne kamate.\n“Uloga CBCG je presudna i obavezni su da sagledaju suštinu primjene Zakona. Opravdanje banke da se štite akcionari je netačno, pošto je urušavanje reputacije do kog su doveli tadašnji i sadašnji izvršni direktori banke ono što uništava kapital akcionara i status banke”, naveo je Senić.\nOn je dodao da se Zakon mora sprovesti kako se klijenti koji su pogođeni činjenjima banke ne bi našli u poziciji da se osjećaju potpuno napušteni od nadležnih institucija, jer zakonski dokument definiše upravo suprotno.\nNa drugoj strani, Hrvatska narodna banka (HNB) tražila je prošle sedmice od banaka koje su u anekse ugovora o konverziji franaka u eure ugradile odredbe o posljedicama eventualnog ukidanja ili poništenja Zakona o potrošačkom kreditiranju da izostave te odredbe, jer one mogu da budu suprotne propisima kojima se štite prava potrošača. Takođe, kako je najavljeno, HNB će korišćenjem supervizijskih mjera ispitati postupaju li banke u skladu sa zakonom.


Uspešno obavljene pripreme u Ivanjici (foto)\n4 Spartak Žk 12 25\n5 Voždovac 13 25\n6 Radnički N. 13 22\n7 Čukarički 13 21\n9 Mladost 13 15\n10 Radnik 13 15\n12 Mačva 13 13\n13 OFK Bačka 13 10\n14 Rad 13 8\n15 Javor-Matis 13 8\n16 Borac 13 7\nFudbaleri Mladosti uspešno su obavili prvu fazu priprema, koja je sprovedena u Ivanjici. Ekipa je vredno radila pod budnim okom šefa stručnog štaba Nenada Milovanovića i njegovih saradnika. Da sve bude potpuno, pobrinuli su se sjajni domaćini iz hotela "Park", koji su ekipi pružili izvanredne uslove.\nTokom boravka u Ivanjici, ekipa je odigrala i jednu prijateljsku utakmicu protiv domaćeg Javora, a rezultat je bio nerešen 1:1.\nTakođe, za vreme ovog dela priprema ekipi se priključilo i poslednje ovosezonsko pojačanje, napadač Miloš Trifunović, od koga se očekuje da svojim znanjem i iskustvom, predvodi napad plavo-belih u predstojećoj takmičarskoj sezoni.\nEkipa je na pripremama uživo pratila i žreb za 1.kolo Kvalifikacija za UEFA Ligu Evrope, gde je za protivnika dobila Inter Baku iz Azerbejdžana. Praćenje ovog događaja organizovano je u hotelu "Park", a pored igrača i stručnog štaba Mladosti, njemu je prisustvovao i veliki broj predstavnika pisanih i elektronskih medija, koji su kasnije u improvizovanom mini studiju uzimali izjave od članova plavo-belog tima.\nOdmah po povratku iz Ivanjice, fudbaleri Mladosti će ugostiti ekipu Partizana u četvrtak 22.juna sa početkom u 11 časova i to će biti poslednja provera za ekipu Nenada Milovanovića pred evropska iskušenja.\nU prilogu pogledajte fotografija sa priprema u Ivanjici.\nPoslednji put izmenjeno četvrtak, 22 jun 2017 13:52\nKup Srbije 1/8 finala: Mladost - Proleter Novi Sad\nVisoka kineska delegacija posetila naš klub (foto)\nMladost - Napredak 2:1(1:0)\nPetlići osvojili 3.mesto u Priboju (foto)\nViše iz ove kategorije « Inter Baku protivnik Mladosti\tPrijateljska utakmica: Mladost - Partizan 1:0 (0:0) »


OD 01. JANUARA 2019. GODINE - SMANJENJE UMANJENJA - Jefimija TV, Kruševac\nOD 01. JANUARA 2019. GODINE – SMANJENJE UMANJENJA\nVlada Srbije usvojila je predlog zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava i uputila ga Skupštini na razmatranje. Ovim se predviđa da ranije umanjenje zarada od deset odsto bude prepolovljeno, odnosno da se smanji na pet odsto.\nU Vladi Srbije kažu da “nije reč o povećanju zarada već smanjenju ranijeg umanjenja”.\nZarade zaposlenih u državnim i javnim preduzećima, kao i u javnom sektoru, veće od 25.000 dinara, prethodne četiri godine su u sklopu fiskalne konsolidacije bile umanjene deset odsto. Kako se navodi u predlogu zakona, zaposleni čija je osnovna neto plata pre početka primene ovog zakona za puno radno vreme bila niža od 25.000 dinara zadržava svoju neto platu. Ukoliko bi se primenom umanjene osnovice u smislu ovog zakona utvrdila osnovna neto plata niža od 25.000 dinara, tom zaposlenom se za puno radno vreme isplaćuje osnovna neto plata u iznosu od 25.000 dinara. Zaposlenom koji radi sa nepunim radnim vremenom, plata se utvrđuje srazmerno njegovom radnom vremenu, a umanjenje se utvrđuje srazmerno umanjenju plate koju bi ostvario za puno radno vreme, za mesec za koji se vrši isplata.\nKako se navodi u obrazloženju za izmene zakona, nakon uspešno sprovedene fiskalne konsolidacije, stabilizacije javnih finansija i preokreta višegodišnje rastućeg trenda javnog duga, Vlada ostaje fokusirana na dalje poboljšanje privrednog ambijenta i obezbeđivanje visokih stopa privrednog rasta, sa krajnjim ciljem smanjenja nezaposlenosti i podizanja životnog standarda stanovništva. “Dostignute dinamične stope privrednog rasta i uravnotežene javne finansije, uz uspostavljenu silaznu trajektoriju javnog duga i nisku i stabilnu inflaciju, čine zdrave fundamente za dalja unapređenja svih makroekonomskih tokova, koja će kao krajnji rezultat imati smanjenje nezaposlenosti i podizanje životnog standarda stanovništva”, ističe se u obrazloženju. Privredna aktivnost tokom 2018. godine beleži snažan rast, nošen intenziviranom investicionom aktivnošću i većom ličnom potrošnjom domaćinstava, što korespondira sa značajnim rastom građevinarstva i uslužnog sektora posmatrano sa proizvodne strane BDP-a, koji su praćeni postojanim povećanjem obima industrijske proizvodnje i daleko boljom poljoprivrednom godinom od prošlogodišnje. “Povećanje penzija i plata u javnom sektoru sprovedeno je uz strogi princip fiskalne održivosti i dozirano sa ciljem stimulativnog dejstva na domaći proizvodni i uslužni sektor. Ove intencije podržane su povećanjem minimalne cene rada, čime se obezbeđuje smanjenje socijalnog jaza i pravednija distribucija rasta, i to bez dodatnog opterećenja privrede, što je postignuto povećanjem neoporezivog dela zarade”, navodi se u obrazloženju.\nPrethodno: RUSIĆEVI “PEJZAŽI ŠUMADIJE” POKLON GIMNAZIJI /video\nSledeće: POPRAVLJENI MURALI U KRUŠEVAČKOJ GIMNAZIJI


Vučić: Značajnije ćemo povećati plate i penzije - Zelena učionica\nPremijer Srbije Aleksandar Vučić ponovio je danas da će smena direktora javnih preduzeća, kao što je najavio, uslediti, zbog tehničkih problema, ali sada, posle Nove godine. On je danas najavio da Vlada Srbije planira da značajnije poveća plate i penzije, “realno mnogo više nego što smo uradili sada”.\nOn je, na konferenciji za novinare, kazao da je zbog određenih tehničkih problema smena pomerena sa kraja godine na početak ove.\nPrema njegovim rečima, najpre moraju biti pronađene zamene za direktore, makar u vidu vršioca dužosti, pre nego što se raspiše konkurs za nove.\nVučić je to rekao na konferenciji za novinare u Vladi Srbije, nakon što je primio porodicu pukovnika Zorana Stojiljkovića, kojem je zahvalio na predanom i odgovornom obavljanju dužnosti oficira Vojske Srbije.\n– Mislimo da mnogo više uvećamo plate i penzije, realno mnogo više nego što smo uradili sada. Svi će imati značajno veća primanja nego u prethodnom periodu – rekao je Vučić i podsetio da početkom aprila možemo da očekujemo da prosečna plata pređe 400 evra, a onda, dodao je, idemo daljem ka plati od 500 evra.\nSuficit vladinog budžeta 5,09 milijardi dinara\nVučić je rekao danas da je suficit vladinog budžeta za 2016. godinu 5,09 milijardi dinara, što je gotovo milijardu više nego što je prethodno bilo saopšteno.\nOn je novinarima na pres konferenciji u Vladi Srbije rekao da je prvih januarskih dana stiglo nešto više uplata, zbog čega je suficit vladinog budžeta 5,09, a ne 4,3 milijarde dinara.\nVučić je kazao da je taj rezultat za 126,8 milijardi dinara bolji od planiranog, to jest za više od milijardu evra od onoga što je planirano, što su MMF i Svetska banka rekli da je dobar rezultat, a sto je kao poželjan rezultat predvidjeno i u Narodnoj skupštini.\nNajvažniji doprinos tome su dali uvećani prihodi koji premašili plan za 87,3 milijardi dinara, nekih 730 miliona evra više, što je 9,1 odsto više od plana.\nPoreski prihodi su veći za 7,1 odsto, a neporeski za 27,7 odsto.\nPrema njegovim rečima rezultat je tako dobar i zbog nižih rashoda, koji su bili niži za 39,5 milijardi dinara, odnosno za 3,7 odsto.\n– Deficit opšte države procenjujemo u ovom trenutku na 1,4 odsto, što je za nas tri puta bolje od predviđenog rezultata – naveo je Vučić.\nPodsetio je da je deficit opšte drzave bio predvidjen da bude 4,2 odsto, a mi smo te rezultate uspeli da premašimo.\n– Pred nama je u tekućoj godini veliki, važan posao. Očekujemo nastavak stabilizacije javnih finansija, nisku inflaciju, uvećan rast BDP. Po tom pitanju formirali smo posebna tela i savete. Očekujemo dalje snižavanje stope nezaposlenosti, veći broj fabrika i radnih mesta, kao i mogućnost za uvećavanje plata i penzija – poručio je Vučić.\nU kojim školama prosvetni vrh traži smenu direktora a iz kojih su škola supervizori koji su izneverili ukazano poverenje\nJedan komentar na "Vučić: Značajnije ćemo povećati plate i penzije"\n5 januara, 2017 u 7:25 pm


EU bi mogla uvesti embargo i na ruski plin - Radio Srebrenik\nHomeVIJESTIBIH I SVIJETEU bi mogla uvesti embargo i na ruski plin\nEU bi mogla uvesti embargo i na ruski plin\nPreliminarna pravna analiza Evropske komisije, pokazala je da bi plaćanja uvoza ruskih energenata u rubljama prekršila sankcije EU. Advokati Evropskog vijeća, institucije koju čine čelnici 27 država članica, saglasili su se sa ovakvom ocjenom.\nEU bi mogla pokrenuti de facto embargo na uvoz ruskih energenata nakon što su pravni timovi sastavili preliminarni izvještaj da bi mehanizam, kojim predsjednik Vladimir Putin zahtijeva plaćanje isporuke u rubljama, prekršio sankcije EU.\nZemlje članice EU, uključujući Njemačku, još uvijek ispituju početnu procjenu da bi Putinov zahtjev prekršio sankcije uvedene zbog invazije na Ukrajinu. Holandija je poručila svojim energetskim kompanijama da odbiju zahtjev za novim sistemom plaćanja nakon izvršene pravne analize. KLIX\nPrevious articleMuslimani večeras obilježavaju odabranu noć Lejletul-Bedr\nNext articleDanas protesti poljoprivrednika u Živinicama, okupljanje u 9 sati\nBIH I SVIJET11277


Saznajte kako je izgledao život u Rimskom periodu na prostoru Balkana | Vesti\nSaznajte kako je izgledao život u Rimskom periodu na prostoru Balkana 0 Podeli PODELI TWEET POŠALJI E-MAIL\nSaznajte kako je izgledao život u Rimskom periodu na prostoru Balkana\nProjekat IMERSIUM će omogućiti da putem mobilnog telefona doživite kako je izgledao život na tri arheološka nalazišta iz rimskog perioda: Viminacijum u Srbiji, Stobi u Severnoj Makedoniji i Emona u Sloveniji.\nKorišćenjem aplikacije, moći ćete da razgovarate sa stanovnicima ovih gradova, da se šetate njihovim ulicama, gledate gladijatorske borbe, a možda čak i da vidite ponekog mamuta, koji je na ovom prostoru boravio mnogo pre dolaska Rimljana.\nКroz virtuelnu i proširenu stvarnost, kao i upotrebu drugih tehnologija, imerzivno pripovedanje će omogućiti posetiocima navedenih nalazišta da se vrate u prošlost i sagledaju kako je zapravo izgledao život u Rimskom periodu na prostoru Balkana.\n“Izrada atraktivnih i zanimljivih narativa i sadržaja će pružiti drugačiji doživljaj kulturnog nasleđa stvaranjem novih turističkih atrakcija i iskustava, koje će biti usmerene na posetioca i time učiniti da arheološka nalazišta postanu privlačna i za novu publiku” kažu iz Arheološkog instituta Beograd.\nKorišćenje digitalnih tehnologija predstavlja vodeći trend u promociji i prezentaciji kulturnog nasleđa. Upravo je ovo tema projekta "Saradnja za imerzivno pripovedanje i diseminaciju kulturnog nasleđa na Zapadnom Balkanu" - IMERSIUM, podržanom od strane programa Кreativna Evropa. Projekat je počeo sa realizacijom početkom 2021. godine, pod rukovodstvom Centra za Socijalne Inovacije BLINК 42-21 iz Skoplja (Severna Makedonija).\nU projektu učestvuju institucije iz pet Balkanskih zemalja: Arheološko nalazište Stobi iz Severne Makedonije, Gradski muzej Ljubljana, Arheološki park Emona i kompanija Navipro d.o.o iz Slovenije, Fondacija Balkansko nasleđe iz Bugarske, Aristotelov Univerzitet u Solunu iz Grčke, kao i Arheološki institut i Arheološki park Viminacijum iz Srbije.\nTokom ove godine u sklopu projekta održani su sastanci u Skoplju, Solunu i Ljubljani kako bi se definisali parametri izrade modela i utvrdile mogućnosti povezivanja javnog, akademskog i kreativnog sektora sa kulturnim institucijama.\nViminacijum balkan Rimsko carstvo


- Na sreću, bolnice koje su prve ušle u kovid sistem u drugom naletu korone ulaze u drugu ili treću nedelju lečenja bolesnika, počinju da otpuštaju pacijente i oslobađaju se mesta, ali je i dalje vrlo veliki broj onih koji prolaze kroz prijemno-trijažna odeljenja i zadržavaju se na bolničkom lečenju - rekao je Stevanović novinarima posle sastanka ministra zdravlja Zlatibora Lončara sa direktorima kovid bolnica.\n"Na intezivnoj se leče i duže od šest nedelja"\nOn je kazao da lečenje obolelih koji nemaju izrazito tešku kliničku sliku traje između dve ili tri nedelje, dok se pacijenti na intenzivnoj nezi zadržvaju i duže od pet ili šest nedelja.\n- To je razlog zašto iz sata u sat moramo da se koordinišemo o broju slobodnih mesta u bolnicama i da planiramo nove kapacitete na dnevnom ili dvodnevnom nivou - rekao je Stevanović.\nOn je još jednom apelovao na građane da se čuvaju, izbegavaju kontakte i nose maske, posebno u zatvorenom prostoru, navodeći da veliki broj obolelih od Kovida 19 ima teške obostrane upale pluća.\nJoš nema pouzdanog leka za koronu\nDirektor Klinike za infektivne i tropske bolesti KCS Goran Stevanović kaže da još uvek nema leka za koji može pouzdano da se tvrdi da leči virus Kovid-19 uz napomenu da se oboleli od korona virusa u Srbiji leče po protokolima domaće zdravstvene struke.\n- Ne postoji čaroban lek koji leči koronu, postoje samo "kandidati" za dobre i uspešne lekove čija su ispitivanja u toku - rekao je Stevanović komentarišući navode da je u Rusiji otkriven lek za Kovid 19 i da je Srbija medju 50 zemalja kojoj će od septembra biti dostupan taj medikament.\nStevanović je kazao da je veliki broj lekova za koronu u različitim fazama kliničkih ispitivanja i da to govori koliko se malo zna o virusu Kovid 19.\n- Kada se bude pojavio pouzdan lek, siguran sam da će naša država uložiti maksimalan napor da bude dostupan i pacijentima u Srbiji - rekao je Stevanović novinarima u Palati Srbija.\n- Čim se bude pojavilo nešto bolje, uvrstićemo u protokol i insistirati da se nabavi - naveo je Stevanović.


Stefan zapalio sveću za Vanjino zdravlje!\nNakon što se zvezdama “Granda“ desila saobraćajna nesreća u kojoj je troje mladih pevača moglo da nastrada, svi bližnji se mole za njihovo zdravlje, a Stefan Petrušić, koji je te noći bio...\nStefan: Bio sam celu noć uz povređenu Vanju!\nZdravstveno stanje Vanje Mijatović, zvezde Granda, koja je u saobraćajnoj nesreći u noći između četvrta i petka u selu Kovilj nadomak Novog Sada, zadobila prelom grudnog koša i prelom tri...\n"Zvezde Granda": Ispali Sanja Marjanović i Marko Kostić\nIz daljeg takmičenja "Zvezda Granda" ispali su Sanja Marjanović i Marko Kostić.\nPoslušajte novu pesmu Tanje Savić\nJedna od najvećih zvezda "Grand" produkcije, Tanja Savić, konačno je u Srbiji, i spremila je povratnički singl "Hotel za izgubljene duše" s kojim planira da se vrati u estradni vrh.\nKeba: Jači sam i od Granda i od Pinka!\nDragan Kojić Keba više nije ekskluzivac “Grand produkcije“. Pevač, koji je prošlog petka u emisiji „Grand šou“ promovisao novu pesmu kao najavu za novi CD, raskinuće ugovor sa svojom...\nNeće Grand na Beosong\nAko se nastavi kako je počelo, na predstojećem Beosongu će vrveti od skandala. Tek je okončan izbor za petnaest kompozicija koje će se takmičiti na nacionalnom izboru za pesmu koja će nas...\nZvezde Granda: Izbačeni Aleksandra Mladenović i Raša Savić\nGrand mi je ostavio otvorena vrata\nLepa Lukić napustila "Grand“!\nPosle Ilde Šaulić, Dare Bubamare i Ace Lukasa, i kraljica narodne muzike Lepa Lukić odlučila je da ode iz "Granda“.\nNova prepreka prilikom snimanja nastavka "Otvorenih vrata" za Bojanu Maljević je i "Grand", koji već 15 godina iznajmljuje studio u kojem su snimane epizode ove kultne serije. Poznata glumica i...\n"Nije Grand upropastio muziku u Srbiji"\nSaša Popović, direktor "Grand produkcije", nesumnjivo je najmoćniji čovek u šou-biznisu. Jedni kažu da je upropastio muziku u Srbiji, a drugi da je dobar primer kako se radom bez učešća u...\nDado: Pevala mi prateće vokale, a sad me kao ne poznaje\nPevač Dado Glišić bez dlake na jeziku "opleo" je po koleginici Aleksandri Radović, ali i po vlasnicima "Grand" produkcije.


RTS potvrdio – grupa Hurricane ide na Pesmu Evrovizije 2021. | OGAE Serbia :: Vaš evrovizijski svet\nFoto: Đorđe Bukvič\nNapisao: OGAE Srbija u Evrovizija 2021, Srbija, Vesti 17. decembar 2020.\tKomentari su isključeni\nRadio-televizija Srbije donela je odluku da grupa „Hurricane“ predstavlja Srbiju na „Pesmi Evrovizije“ 2021. godine. Pobednice Beovizije 2020 tako će dobiti još jednu priliku da se predstave Evropi – novom pesmom.\nTime su potvrđena naša ranija saznanja da će pobednice Beovizije predstavljati Srbiju u Roterdamu.\nKako navode iz RTS-a, nakon otkazivanja „Pesme Evrovizije“ prvi put u istoriji takmičenja zbog pandemije koronavirusa ove godine, mnoge zemlje učesnice odlučile su da svojim izabranim predstavnicima ponovo ponude da ih predstavljaju i sledeće godine, što su mnogi od njih i prihvatili.\nIstiču da se tome se priključuje i Srbija u čije ime će pevati grupa „Hurricane“, koja je već nakon pobede na „Beoviziji“ osvojila srca velikog broja evrovizijskih fanova koji mesecima priželjkuju informaciju da se popularni trio vraća na Pesmu Evrovizije.\nIz javnog servisa navode da novo takmičenje sa „starim“ predstavnicima ipak ne dozvoljava predstavljanje zemlje istom pesmom, što znači da će svaka zemlja ponovo morati da prođe kroz proces izbora kompozicije.


Vuković za Pink: Tepić i ovog puta koristi situaciju i iznosi neosnovane optužbe. Žena koja je u društvu kriminalaca, koja je u stranci čoveka čiji ze - mediji.net\nVuković za Pink: Tepić i ovog puta koristi situaciju i iznosi neosnovane optužbe. Žena koja je u društvu kriminalaca, koja je u stranci čoveka čiji ze\nKad god se dogodi nešto što potrese javnost u Srbiji na bilo koji način, neko se trudi da poveže porodicu predsednika Vučića sa tim, rekao je za Novo jutro TV PINK, odgovorni urednik Srpskog TelegrafaBoris Vuković.\nKomentarišući snimak iz Novog Sada na kome monstrum bije, a zatim u nesvesti lomi ruke mladiću, Vuković je istakao da taj slučaj i posle petnaestak dana trese Srbiju.\n“Otkrili smo ko je čovek koji je pretučen. On je bez ikakvog dosijea, završio je Akademiju filmskih umetnosti, a kriv je izgleda samo zbog toga...\nbranko radunPročitajte još na ovu temu\nDa li se u Crnoj Gori posle parlamentarnih izbora desila "pobeda", i ako jeste, čija je to pobeda? Da li ćemo najzad ući u mirnije tokove u odnosima sa nama bliskom, kažu neki i bratskom državom?Da li od te "mirnoće" može koristi da ima i čitav region? Reklo bi se da ima dosta pitanja, a još nismo...\nĐilas ruši opoziciju kao kulu od karata\nLider Stranke slobode i pravde Dragan Đilas ruši opoziciju kao domine, ocenjuju sagovornici Srpskog telegrafa.\nSramota ko je sve predstavljao Srbiju: Analitičari složni u oceni da se Vuk srozao do dna!\nPošto je doskorašnji bliski saborac i potpredsednik Narodne stranke Nikola Jovanović žestoko izvređao eksšefa Vuka Jeremića, čak i po verskoj i nacionalnoj osnovi, isplivao je i incident u kom je palo i pesničenje. Jovanović je, naime, gurnuo Jeremićevu suprugu Natašu, koja je pala na sto, posle...\nPolitički analitičari: Iako SNS može samostalno da vodi državu, u Vladu ulaze i Dačić i Šapić\nU vladi će participirati razne političke opcije, što se vidi na osnovu izjava predsednika Vučića koji je najavio da će tražiti partnere i van parlamenta - smatra Branko Radun\nU VLADU ULAZE I SPS I ŠAPIĆ? Radun i Čotrić za Pink: Srpskoj naprednoj stranci niko nije potreban, ali postoji želja za širim konsenzusom (VIDEO)\nPolitički analitičar Branko Radun smatra da će u Vladi Srbije participirati razne političke opcije, iako prosta matematika pokazuje da Srpskoj naprednoj stranci niko nije potreban da bi formirala vlast, ali da postoji želja za širom podrškom i konsenzusom.


Osuđeno nedolično prikazivanje lika poslanika Muhammeda - Kozarac.ba\nIslamska zajednica u BiH najstrožije osuđuje nedolično prikazivanje lika poslanika Muhammeda i traži od evropskih medija da u ime slobode od straha i ponižavanja, prestanu širenje islamofobije.\nTakođer apelira na muslimane u svijetu, a posebno u Evropi i Bosni i Hercegovini, da se suzdrže od reakcija i nasilnih protesta koji štete ugledu poslanika Muhammeda. Sloboda izražavanja ne može biti opravdanje za vrijeđanje osjećanja drugoga.\nDanske novine su povrijedile osjećanja milijardu i po muslimana, pokazujući poslanika Muhammeda u liku teroriste, kazao je reisul-ulema doktor Mustafa Cerić, obraćajući se novinarima na pres-konferenciji.\nÂ«Naravno, neće dvanaest ružnih riječi umanjiti ugled Muhammeda kod muslimana, niti će dvanaest ružnih karikatura uvećati slobodu izražavanja kod Evropljana. Ali tih dvanaest evropskih karikatura sigurno će ostaviti dubok trag, nepovjerenja, jer rana od koplja zaraste, ali rana od jezika koja dira osjećaje duše teško zarasteÂ», kazao je reis Cerić.\nNa pitanje za komentar o najavljenim protestima u Sarajevu ispred danske, norveške i francuske ambasade, reisul-ulema je rekao kako Islamska zajednica nema namjeru organizirati nikakve proteste, te da je BiH slobodna i demokratska država u kojoj se slobodno može protestirati uz prethodnu najavu.


Održan osmi sastanak Posebne grupe za reformu javne uprave:Protekle četiri obilježile bliska i plodonosna saradnja Vlade, EK, DEU i SIGME u oblasti reforme javne uprave\nDatum objave: 22.10.2020 09:49 | Autor: MJU\n„Protekle četiri godine Strategije reforme javne uprave obilježile su bliska i plodonosna saradnja Vlade, Evropske Komisije, Delegacije EU u Crnoj Gori, SIGMA-e. To je pokazalo da je za uspješnu reformu javne uprave potrebna jaka politička volja od strane svih uključenih aktera, i u tom smislu je potrebno obezbijediti odgovarajući nastavak u ispunjavanju dogovorenih obaveza“, saopštio je Tomas Haglajtner, šef jedinice za Crnu Goru u Generalnom direktoratu Evropske komisije za susjedsku politiku i pregovore o proširenju na osmom sastanku Posebne radne grupe za reformu javne uprave (PAR) formirane između Evropske komisije i Crne Gore.\nSastanak koji je juče održan u virtuelnom formatu otvorila je Suzana Pribilović, ministarka javne uprave.\nMinistarka Pribilović je kazala da ocjene iz Izvještaja o napretku EK pokazuju da smo i ove godine ostvarili značajne rezultate u oblasti reforme javne uprave, uprkos dodatnom izazovu globalne zdrastvene krize. Ona je ocijenila da je reforma javne uprave jedan od najvažnijih zadataka Vlade Crne Gore, te da je u prethodnoj godini zabilježen vidljiv napredak u oblasti službeničkog sistema i upravljanja ljudskim kadrovima, srednjoročnog planiranja politika, racionalizacije državne uprave, ali i poboljšanju kvaliteta usluga prema građanima, privrednim i drugim subjektima."Taj period je bio u znaku primjene novog Zakona o državnoj upravi čime su stvoreni uslovi za potpunu reorganizaciju državne uprave, što je doprinijelo daljem usaglašavanju sa EU standardima. Takođe smo radili na usaglašavanju posebnih zakona sa Zakonom o državnoj upravi, a ističem i da je kontinuirano praćena primjena posebnih zakona u dijelu organizacije državne uprave, kao i da je pripremljen elektronski registar svih institucija u sistemu državne uprave'', saopštila je ministarka. Ona je podsjetila da je u prethodnom periodu fokus bio na aktivnostima praćenja i analize primjene novog Zakona o državnim službenicima i namještenicima i Zakona o lokalnoj samoupravi s ciljem da se osigura profesionalna i depolitizovana javna uprava, kao i na novim elektronskim uslugama.\nHaglajtner je ukazao na važnost kontinuiteta u procesu reforme javne uprave. On je ocijenio da je profesionalna, na zaslugama zasnovana i uslužno orjentisana javna uprava ključna za proces pridruživanja Crne Gore EU. Od Crne Gore se očekuje da ostane u potpunosti posvećena principima reforme javne uprave i da nastavi na aktivnostima i rezultatima postignutim u okviru trenutne Strategije reforme javne uprave. ,,Postoji nekoliko inicijativa koje su od izuzetne važnosti za cjelokupnu reformu, a koje su još uvijek u toku i zbog toga je važno nastaviti planiranom dinamikom, saopštio je Haglajtner.\nNa sastanku je, nakon razmatranja realizovanih aktivnosti kojima se obezbjeđuje postizanje ključnih ciljeva strateških dokumenata, konstatovano da je ostvaren dobar napredak u realizaciji zaključaka sa prethodnog sastanka. U narednom periodu planirano je definisanje nove Strategije reforme javne uprave za period od 2021. do 2025. godine, što će biti prilika da se intenziviraju napori na izgradnji moderne i efikasne javne uprave. Konstatovano je da se u narednom periodu treba fokusurati na jačanje transparentnosti rada javne uprave, racionalizaciju organizacije državne uprave, profesionalizaciju i depolitizaciju, pogotovo uzimajući u obzir postignute rezultate i iskustvo iz sprovođenja prethodnog strateškog okvira.\nPosebna grupa za javnu upravu je formirana u cilju unapređenja postojeće strukture za sprovođenje Sporazuma o stabilizaciji i pridruživanju i fokus njenog djelovanja je reforma javne uprave Crne Gore. Rad Radne grupe je usmjeren na praćenje napretka u oblastima definisanim strateškim dokumentima, kao što su Strategija reforme javne uprave i Program upravljanja javnim finansijama i dr. dokumentima.


Grujić odustao od učešća na izborima\nNapredna snaga Kosova na čelu sa Aleksandrom Grujićem odlučila je da odustane od učešća na vanrednim parlamentarnim izborima nekoliko dana pred samo glasanje.\nJablanović nakon zadržavanja u policiji pušten, nema optužnice\nTužilac nije odredio pritvor predsedniku Partije kosovskih Srba Aleksandru Jablanoviću i on je nakon zadržavanja od nekoliko sati u policijskoj stanici u Leposaviću pušten na slobodu.\n"Za prosperitet Kosova", građanska inicijativa koju predvodi bivši ministar za povratak Slaviša Petković, kampanju vodi u direktnim kontaktima sa građanima. Tvrdi da Srpska lista više nema autoritet kod građana i da sada primenjuje silu.\nVulinu zabranjen dolazak na Kosovo, Kancelarija reaguje\nVlada Kosova zabranila je ministru za rad u Vladi Srbije Aleksandru Vulin ulazak Kosovo, prenosi danas prištinski list Koha ditore.\nSimić: Priština stoji iza klana Jablanović\nPredsednik Srpske liste Slavko Simić izjavio je da nema sumnje da je Priština pokušala da izazove tenzije uoči izbora na Kosovu i Metohiji.\nZvečan: Srpska lista garant prisutnosti Srbije na KiM\nSa predizbornog skupa Srpske liste, koji je danas održan u Zvečanu, poručeno je da je jedino ova stranka garant političke i institucionalne prisutnosti Republike Srbije na KiM i da je jedina predstavlja političku snagu srpskog naroda i Beograda u pokrajini.\nKM: Mladić pretučen u Bošnjačkoj mahali\nMladić srpske nacionalnosti pretučen je noćas u Kosovskoj Mitrovici od strane nepoznatih napadača i prebačen je u Kliničko bolnički centar.\nBeogradski analitičar Dušan Janjić kritikuje stav Marka Đurića, šefa Kancelarije za KiM, da Srbi na Kosovu treba da podrže Srpsku listu i da Aleksandar Jabalanović radi za Prištinu.\nZemlje Kvinte: Pokrenuti istragu o zastrašivanju glasača\nAmbasade Francuske, Nemačke, Italije, SAD-a i Velike Britanije na Kosovu saopštile su danas da bi trebalo da se ispitaju pokušaji zastrašivanja i primoravanja Srba da “glasaju na određeni način”.\nGrađani imaju posledice zbog odlaganja integracije pravosuđa\nOdlaganje integracije pravosuđa za posledicu ima nastavak pravne nesigurnosti građana, jedan je od zaključaka s jučerašnje javne diskusije koju je Centar za zastupanje demokratske kulture (ACDC) organizovao u Zubinom Potoku.\nEU i Euleks: Izbor bez straha je sveto načelo\nPredstavnici Kancelarije EU i Euleksa izrazili su zabrinutost zbog prijavljenih slučajeva zastrašivanja i pritiska pred parlamentarne izbore, kao i zbog incidenata koji su proteklih dana zabeleženi na severu i u drugim mestima na Kosovu.\nBojić: Aktivista PKS-a nije pretučen u prisustvu policije\nPrema informacijama koje poseduje regionalni šef operative Kosovske Policije Željko Bojić, napad na vozača Aleksandra Jablanovića i aktivistu PKS-a Milana Radojevića nije se dogodio u prisustvu velikog broja policajaca, kako je ranije saopštila ova stranka.\nPetrović: Da smo hteli, mogli smo da podržimo osnivanje vojske\nPolitika SLS-a prema formiranju vojske Kosova je jasna, kaže Slobodan Petrović, naglašavajući da njihovi poslanici u dva skupštinska mandata nisu želeli da podrže osnivanje oružanih snaga.\nSočanica: Četvrti Etno festival\n“Nekoliko stotina ljudi okupilo se na trgu u Sočanici gde je počeo četvrti Etno festival na kom se promovišu tradicionalne vrednosti, stara jela i običaji ovog kraja“, kaže jedan od organizatora ovog događaja na severu Kosova Ivan Vučković.\nO’Konel: Glasajte za političare koji nemaju korupcionaške afere\nAmbasador Velike Britanije u Prištini Rori O’Konel rekao je da je sudbina "kosovskog naroda" u njegovim rukama, te da bi oni trebalo da biraju kandidate čiji su dosijei čisti od korupcionaških afera.\nTači: Mi smo taoci Rusije\nPredsednik Kosova Hašim Tači ocenio je da pretnju zemljama u regionu predstavljaju ruske vojne snage i ruski avioni u Srbiji, a ne transformacija Bezbednosnih snaga u vojsku koju niko ne može da spreči, prenosi kosovska štampa.\nVučić: Nadam se da će EU razumeti ko ne želi dijalog\nPredsednik Srbije Aleksandar Vučić izrazio je uverenje da evropski put Srbije neće biti usporen zbog činjenice da iz Prištine dolaze izjave da nikada neće formirati Zajednicu srpskih opština ili zbog nekih akcija o kojima javno govore da će da preuzimaju.\nHan: Kosovo da formira proevropsku vladu\nEvropski komesar za pregovore o proširenju Johanes Han izjavio je da EU očekuje da Kosovo na parlamentarnim izborima 11. juna dobije proevropsku vladu.\nĐakovčani uz „Srpsku listu“\nUdruženje Đakovčana „Uspenje presvete Bogorodice“ saopštilo je danas da njihovo poverenje na kosovskim parlamentarnim izborima dobija lista „Srpska“.\nSolistički koncert u Goraždevcu\nSolisti RTS-a Merima Njegomir i Dragica Radosavljević održaće u petak koncert u Domu kulture u Goraždevcu.\nHaradinaj: Vučić i Dačić, učenici Šešelja i Miloševića\nKandidat za premijera Ramuš Haradinaj izjavio da Aleksandar Vučić i Ivica Dačić treba da upute izvinjenje Kosovu zbog zločina koji su izvršeni tokom rata na Kosovu.\nLaplje Selo: Medicinski aparati i materijal za bolnicu i hitnu\nOdeljenje zdravstva i socijalne zaštite Opštine Gračanica obezbedilo je medicinske aparate i materijal za bolnicu i službu za hitne intervencije u Lapljem Selu.\nOvčarevo: Zaplenjeno oko 136 kilograma marihuane\nOko 136 kilograma marihuane pronađeno je u ponedeljak u selu Ovčarevo kod Srbice u Kosovskomitrovačkom okrugu, saopštila je Kosovska policija.\nVulin očekuje precizniju osudu diplomata u Prištini\nMinistar za rad, socijalna i boračka pitanja Aleksandar Vulin izjavio je da mu je drago što su se ambasadori na Kosovu oglasili kada su u pitanju pritisci na Srbe na KiM.\nUNS na Kosovu i APNK nastavili izradu zajedničkog plana za razvoj udruženja\nPredstavnici Udruženja novinara Srbije na Kosovu (UNS na Kosovu) i Asocijacije profesionalnih novinara Kosova (APNK) nastavili su, u organizaciji Misije OEBS-a na Kosovu, rad na izradi Akcionog plana za razvoj udruženja i njihovih aktivnosti.\nBratu: Slobodan, pravičan i miran izborni proces\nŠef misije OEBS na Kosovu Jan Bratu ocenio je da je veoma osetljiva situacija na severu Kosova među partijama kosovskih Srba i pozvao sve političke subjekte da poštuju pravo svakog građanina da sam odluči za koga će glasati.\nOružani obračun u Peći, četvoro povređeno\nČetiri osobe albanske nacionalnosti ranjene su u oružanom obračunu u Peći, među kojima su i dva maloletna prolaznika, saopštila je kosovska policija. Osumnjičeni su uhapšeni a zaplenjeno je i oružje, navodi policija.\nSporazum o tehničkim aspektima izbora\nTema nove emisije sporazum su tehničkim aspektima organizacije vanrednih parlamentarnih izbora na Kosovu koji će se održati u nedelju 11. juna 2017 .godine.\nGinekologija dobila 4D ultrazvučni aparat\nGinekološko-akušerskoj klinici u Gračanici danas je dopremljen ultrazvučni aparat koji je Odeljenje za zdravstvo Opštine Gračanica dalo na korišćenje.\n"Kosovo da požuri s demarkacijom ili EU zatvara vrata"\nAmerički analitičar za Balkan Danijel Server upozorio je da bi vrata EU mogla biti zatvorena za Kosovo ako kosovski lideri uskoro ne ispune obaveze, piše Zeri.\nHan tvrdi da je retorika Prištine predizborna, Vučić se ne slaže\nZapaljivu retoriku iz Prištine evropski komesar Johanes Han nazvao je predizornom kampanjom. Predsednik Srbije Aleksandar Vučić, međutim, ne slaže se sa njim.\nPromocija časopisa "Naše polje"\nU okviru Vidovdanskih svečanosti, sutra će u Domu kulture u Gračanici sa početkom od 12 sati biti održana promocija časopisa za decu "Naše polje".


Predsednik Narodne skupštine Republike Srbije Ivica Dačić održaće sastanak, u sredu, 22. septembra 2021. godine, sa delegacijom Egipta, na čelu sa guvernerom Aleksandrije Mohamedom el Šerifom i predsednikom Privredne komore Aleksandrije Ahmedom Elvakilom.\nSastanak predsednika Narodne skupštine Ivice Dačića sa novoimenovanim ambasadorom Evropske unije u Republici Srbiji Emanuelom Žofreom\nPredsednik Narodne skupštine Ivica Dačić sastaće se sa novoimenovanim ambasadorom Evropske unije u Republici Srbiji Emanuelom Žofreom, u sredu, 15. septembra 2021. godine, u 11 časova.\nNational Assembly Speaker Ivica Dacic to Meet with Newly-Appointed EU Ambassador to Serbia Emanuele Giaufret\nThe Speaker of the National Assembly of the Republic of Serbia Ivica Dacic will be meeting with the newly-appointed EU Ambassador to Serbia Emanuele Giaufret on Wednesday, 15 September 2021, at 11 am.\nSastanak predsednika Narodne skupštine Ivice Dačića sa delegacijom Senata Republike Francuske\nPredsednik Narodne skupštine Ivica Dačić sastaće se, u sredu, 15. septembra 2021. godine, sa delegacijom Senata Republike Francuske, koja boravi u zvaničnoj poseti Republici Srbiji.\nPredsednik Narodne skupštine Ivica Dačić u bilateralnoj poseti Republici Turskoj\nPredsednik Narodne skupštine Ivica Dačić, boraviće u dvodnevnoj bilateralnoj poseti Republici Turskoj, 13. i 14. septembra 2021. godine, na poziv predsednika Velike Turske narodne skupštine Mustafe Šentopa.\nObraćanje predsednika Narodne skupštine Ivice Dačića na konferenciji: Pamtimo i stojimo uz SAD\nPredsednik Narodne skupštine Republike Srbije Ivica Dačić obratiće se konferenciji: „Pamtimo i stojimo uz SAD“, u petak, 10. septembra, sa početkom u 10. 35 časova.\nPredsednik Narodne skupštine sazvao Dvanaesto vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Ivica Dačić sazvao je, na zahtev Vlade, Dvanaesto vanredno zasedanje Narodne skupštine Republike Srbije u Dvanaestom sazivu, za petak, 10. septembar 2021. godine, sa početkom u 10.00 časova.\nPredsednik Narodne skupštine sazvao Trinaesto vanredno zasedanje Narodne skupštine Republike Srbije u Dvanaestom sazivu\nPredsednik Narodne skupštine Republike Srbije Ivica Dačić sazvao je Trinaesto vanredno zasedanje Narodne skupštine Republike Srbije u Dvanaestom sazivu za ponedeljak, 13. septembar 2021. godine, sa početkom u 10.00 časova.


Ana Pataki | Petak, 15. 05. 2015. | Komentara: 0\nSiromaštvo u Srbiji raste, što dokazuju decembarski rezultati “Istraživanja višestrukih pokazatelja položaja žena i dece” koje je sproveo Republički zavod za statistiku uz podršku Dečijeg fonda Ujedinjenih nacija (UNICEF).\nSocijalnu pomoć u Srbiji je 2014. godine koristila 103 521 porodica. Broj korisnika tog vida materijalne podrške države povećan je za 15% od 2012. godine. Preko 130 000 radno sposobnih građana i građanki Srbije je koristilo novčanu socijalnu pomoć, a više od 204 000 porodica dečji dodatak.\nTreba reći da materijalna sredstva podrške države nisu jedini oblik pomoći, ali su najznačajniji u situaciji kada je svakodnevni život na rubu egzistencije i standard života drastično umanjen u uslovima velike nezaposlenosti i krize. Ipak, iako država pokušava da materijalnim oblicima podrži odluku mladih bračnih parova na planiranje porodice, ona istovremeno ne stvara uslove za normalno funkcionisanje i razumevanje izazova sa kojima se porodica danas suočava.\nPrimera radi, to dokazuje činjenica da je roditeljski dodatak, kao podršku porodicama pri rođenju deteta, koristilo 60 600 porodica, ali ta mera podsticanja rađanja, nije dala očekivane rezultate. Tačnije, od njenog uvođenja, broj novorođene dece je smanjen, a nije se uvećavao ni broj porodica sa dvoje i više dece.\nVišestruka diskriminacija trudnica i porodilja, administrativne teškoće pred koje se stavljaju mlade bračne parove otežavaju odluku o planiranju porodice danas. U prilog tome idu i podaci o broju mladih školovanih građana i građanki, koji planove za budućnost prave nakon odlaska iz zemlje i traženja posla u inostranstvu.\nNajviše sredstava za materijalnu podršku porodici, (25,2 milijarde dinara) izdvojeno je upravo po osnovu odsustva povodom rođenja deteta, a prava trudnica i porodilja su nešto bolja nakon usvajanja Zakona o izmenama zakona o radu. Međutim, poslodavci i dalje na sve načine pokušavaju da produže rok isplate porodiljske naknade, kasne uplate razlike naknade trudnicama na održavanju trudnoće, daju se neprecizne informacije zaposlenim o njihovim pravima i obavezama.\nUkratko, sistemska rešenja koje država sada nudi - nisu dovoljna za dostojanstven život i očuvanje porodice.\nOdlukom Generalne skupštine Ujedinjenih nacija od 1993. godine 15. maj se obeležava kao Svetski dan porodice.\nNajmanje što bi mogle i morale institucije u Srbiji na današnji dan, jeste da konačno u donošenju odluka dobro sagledaju sve probleme sa kojima se porodica danas suočava. Samo i jedino tada će moći da planiraju i realizuju strategije zamišljene još odlukom spomenute Generalne skupštine Ujedinjenih nacija, davne 1993. godine, kako bi ova pitanja dobila mesto koje zaslužuju.


Izvor: Auto blog arhiva vesti 26.03.2019 - Naslovi.net\nPorsche: Sledeći superautomobil bi mogli da radimo s Rimcem\nAuto blog 26.03.2019\nČini se da se Rimac Automobilima otvara ogromna prilika u kontekstu saradnje sa svojim manjinskim suvlasnikom Porscheom. Porscheu 918 Spyder je potreban naslednik, a poslovni razvoj kompanije ide u smeru užurbane elektrifikacije. Tu bi Rimac mogao da… »\nI Porsche Cayenne prelazi na struju?\nNovi Macan nije jedini model koji će u skoroj budućnosti preći na struju. Ako je verovati predstavniku Porschea za medije, model Cayenne je sledeći koji bi mogao da pređe na struju, javlja britanski AutoExpress. "Odluka još nije doneta. Ali… »\nMugen predstavio novi Shinden Hachi električni superbajk\nNa sajmu motocikala u Tokiju predstavljena je osma generacija Mugen Shinden električnog superbajka, spremna za nastup na Isle of Man trci. Zvanično nazvan Mugen Shinden Hachi (“hachi” znači “osam” na japanskom), motocikl ne donosi nikakve… »\n26.03.2019 Auto blog, kategorije


Nova studija pokazala: Topljenje Antarktičkog ledenog pokrivača izmiče kontroli | Kosova.info\nDom|Najnovije|Nova studija pokazala: Topljenje Antarktičkog ledenog pokrivača izmiče kontroli\nNova studija koju su sproveli “Natrure Communications”, dr Zoi Tomas i profesor Kris Turni sa Univerziteta u Sidneju pokazala je da je topljenje Antarktičkog ledenog pokrivača izmaklo kontroli. Zaključak je – povratka sada nema.\nNaučnici kažu da bi to moglo da doprinese porastu nivoa mora u narednim vekovima, a možda i milenijumima, piše UNSV Sidnej.\nStudija je koristila geološke podatke sa Antarktika u kombinaciji sa kompjuterskim modelima i statističkim analizama, da bi razumela kako klimatske promene utiču na ovu oblast.\n„Naša studija otkriva da su se tokom prošlih vekova, kada se ledeni pokrivač povlačio, periodi brzog gubitka snega dešavali veoma naglo, kroz samo deceniju ili dve“, objasnila je Tomas.\nOna dodaje da je ledeni pokrivač Antarktika doživeo mnoge epizode topljenja, svaki put doprinoseći globalnom porastu nivoa mora.\nNalazi istraživača potvrđuju kompjutersko modeliranje koje je pokazalo da je opadajući ledeni pokrivač prošao kritičnu prekretnicu, što je dovelo do nepovratnog gubitka njegovih delova ispod nivoa mora.\n„Već smo primetili tokom poslednje dve decenije da je ledeni pokrivač Antarktika iznenada počeo da gubi led, što je doprinelo porastu nivoa mora širom sveta. Ali, satelitski podaci koji dokazuju ovo ubrzanje sežu samo oko 40 godina unazad, tako da su nam bili potrebni duži zapisi da ovu promenu stavimo u kontekst“, kaže Turni.\nIste promene dešavaju se vekovima\nIstraživači su ispitali i peščane sedimente oslobođene topljenjem ledenih bregova koji su se taložili u mulju na morskom dnu, kako bi otkrili istoriju povlačenja i faza rasta ledenog pokrivača.\nPrebrojavanjem količine ovog sedimenta koji je provučen ledenim bregom kroz jezgro, naučnici su uspeli da identifikuju osam faza sa velikim količinama krhotina koje su tumačili kao faze povlačenja Antarktičkog ledenog pokrivača. Svaka faza je pokazala isti obrazac – ledeni pokrivač se destabilizovao u roku od jedne decenije, doprineo globalnom porastu nivoa mora, a zatim se ponovo stabilizovao jednako brzo.\nKombinujući zapis sedimenta sa kompjuterskim modelima ponašanja ledenih ploča pokazao je da se svaka epizoda povećanog topljenja ledenog brega odražava povećanim gubitkom leda iz unutrašnjosti ledenog pokrivača.\nTomas je, zatim, primetila da statističke metode primenjene na izlazne podatke modela mogu da otkriju rane znake upozorenja koje ukazuju na prelomne tačke u sistemu ledenog pokrivača, što potvrđuje da prelomne tačke zaista postoje.\n„Ako je potrebna jedna decenija da se ovakav sistem prevrne, to je zapravo prilično zastrašujuće, jer ako se ledeni pokrivač Antarktika bude ponašao u budućnosti kao što se ponašao u prošlosti, onda mi sada doživljavamo prevrtanje“, kaže ona.\nSSP: Vlada i Ministarstvo zaboravili Kosovo u zakonu o kulturnom nasleđu


NOVI DUGOVI ZA GRAĐANE SRPSKE: RS se zadužuje 47 miliona eura, evo zbog čega | Slobodna Bosna\nNOVI DUGOVI ZA GRAĐANE SRPSKE: RS se zadužuje 47 miliona eura, evo zbog čega\nNarodna skupština Republike Srpske usvojila je danas po hitnom postupku odluku o prihvatanju zaduženja Srpske prema Evropskoj investicionoj banci za dodatno finansiranje po projektu izgradnje autoputa Banjaluka-Doboj u iznosu od 47 miliona evra, radi obezbjeđenja dodatnih sredstava potrebnih za završetak izgradnje tog autoputa.\nUsvojen je zaključak, koji su predložili poslanici skupštinske većine, prema kojem se zadužuje Vlada Srpske da u roku ne dužem od 30 dana obavijesti Narodnu skupštinu o visini iznosa vlastitih sredstava koje su "Auto-putevi Republike Srpske" uložili u projekat izgradnje autoputa Banjaluka-Doboj sa prikazivanjem svih troškova uloženih sredstava.\nPoslanici su usvojili Zakon o prestanku važenja Zakona o naknadama za korištenje prirodnih resursa u svrhu proizvodnje električne energije po hitnom postupku, jer je usvojen Zakon o izmjenam i dopunama Zakona o koncesijama.\nPredsjednik Narodne skupštine Nedeljko Čubrilović je nakon glasanja okončao drugi dio 23. redovne sjednice i zakazao nastavak zasjedanja za utorak, 20. februar, sa početkom u 10.00 časova\nMADURO PORUČIO AMERIČKIM DIPLOMATAMA: “Napolje!…Imate 72 sata da napustite zemlju!”\nNISMO SVI KOKOŠJE PAMETI: Ne udara Dodik drvljem i kamenjem na Inzka bez razloga, ovo je njegov najveći STRAH\nU BIVŠEM UREDU BIVŠEG ČLANA PREDSJEDNIŠTVA U MOSTARU: Čović sazvao sjednicu HNS-a, najvažnija tema je opet…\nBEOGRADSKI MEDIJI O KOMŠIĆU: "Kazao je da BiH nikada neće nestati i da ne trebaju Vučić i Zagreb da mu objašnjavaju..."\n"SB" NA LICU MJESTA: Evo kako je bilo na izboru glavne državne tužiteljice... (FOTO)


Savršeno odmaralište na Baliju koje svakom nudi ponešto - Lux Life luksuzni portal: Moda, Stil, Trendovi, Kolekcije 2019/2020...\nDekorisan lokalnim materijalima kao što je bambus, smešten na toploj i sunčanoj lokaciji, Belmond Jimbaran Puri je mirni resort, koji vas poziva da sednete, odmorite se i napravite pauzu od stvarnog sveta, dopuštajući duhu ostrvskog života da vas osvoji…\nSmešten na jednoj od najpopularnijih plaža Balija, Belmond Jimbaran Puri vas neeć samo zavesti, već će vas navesti da se približite svetu oko sebe i zavolite ga više nego ikad. Jedan sasvim običan dan na ovoj lokaciji može otpočeti u njihovom infiniti bazenu, sunčanjem ili uživanjem na ležaljkama od tikovine koje su zaklonjene od direktnog sunca, dok vam osoblje donosi aperitive i hladna, osvežavajuća pića.\nU svojoj ponudi, ovaj resort ima šezdeset četiri šarmantne kolibe i vile, pri čemu svaka od njih odiše ekstravagantnim balinežanskim dizajnom koji kombinuje tikovinu, mermerne podove, visoke plafone i kade od teraco materijala, sa brojnim drugim izuzetnim elementima dekoracije. Ako odaberete neku od skupocenijih vila, na raspolaganju ćete imati sopstvenu terasu i privatni bazen.\nUkoliko ste kojim slučajem raspoloženi za malo akcije, ovo odmaralište vam nudi redovne joga sesije, meditaciju i časove tai chia, na plaži ili u privatnoj bašti, pobrinuvši se na taj način da je vaš um jedno sa univerzumom, a da je vaše telo dovoljno snažno da vas podrži u toj misiji. Pešačenje, splavarenje ili vožnja kajakom su vam takođe na raspolaganju.\nPROČITAJTE SLEDEĆI TEKST: Apurva Kempinski Resort sa pet zvezdica otvara svoja vrata na Baliju\nTTC CENA od 515 €


U organizaciji Crvenog krsta u Prokuplju i uz podršku Doma kulture, Zavod za transfuziju krvi Niš sprovešće drugu po redu akciju dobrovoljnog davanja krvi u ovoj godini, u ponedeljak, 27. januara, od 8 do 15 sati.\nKako je i najavljeno na kraju protekle godine, akcije će i u narednom periodu biti organizovane u kontinuitetu, kako bi na vreme bile obezbeđene dovoljne količine svih krvnih grupa, ali i omogućilo građanima da na ovaj način pomognu drugima.\n-Naši volonteri angažovani su na svim programskim aktivnostima, kojima promovišemo humane vrednosti, a jedna od njih je i dobrovoljno davalaštvo krvi. Oni su zaduženi da na vreme obaveste građane o svakoj planiranoj akciji, kažu nadležni u Crvenom krstu u Prokuplju.\nAkcije dobrovoljnog davalaštva u Prokuplju, sprovode se i u Elektrodistribuciji dva puta godišnje, gde oko 70 zaposlenih redovno doprinosi stabilnosti krvnih zaliha.


Milan Obradović - Blic Sport\nMilan Obradović, pomoćnik selektora Sebije Mladena Krstajića, odbio je ponudu Fudbalskog saveza Azerbejdžana da preuzme mladu selekciju te zemlje.\nKadeti maksimalni, Odbor za hitna pitanja FSS pogodio sa Obradovićem\nKadeti fudbalske reprezentacije Srbije sa maksimalne tri pobede završili su prvi krug kvalifikacija za plasman za Evropsko prvenstvo. Savladani su redom Gibraltar, Norveška i Grčka.\nNOVI SELEKTOR Odbio Spartak da bi vodio "orliće"\nMlada fudbalska reprezentacija Srbije dobiće novog selektora po završetku Evropskog prvenstva u Poljskoj, na kojem će "orliće" voditi Nenad Lalatović.\nLET KA OMLADINSKOM EP Obradović izabrao "orliće" za poslednju rundu kvalifikacija\nSelektor omladinske reprezentacije Srbije Milan Obradović pozvao je 19 fudbalera za elit rundu kvalifikacija za Evropsko prvenstvo u Gruziji (2-15. jul 2017). Neposredno pred put u Nemačku na turnir (23-28. mart), gde će rivali pored domaćina biti Slovačka i Kipar, spisak će biti skraćen na 18 reprezentativaca.\nREMI U REVANŠU Srpski omladinci ispustili pobedu protiv BiH\nPosle poraza u prvom od dva meča sa Bosnom i Hercegovinom, koja su selektoru Milanu Obradoviću poslužila kao test za predstojeću elit rundu kvalifikacija za plasman na Evropsko prvenstvo, naši omladinci su u revanšu ostvarili remi - 3:3.\nTEST PRED KVALIFIKACIJE Srpski omladinci poraženi od vršnjaka iz BiH\nPosle dve pobede protiv Bugarske (3:1, 4:1), u proverama pred poslednji krug kvalifikacija za plasman na Evropsko prvenstvo u Gruziji, omladinska selekcija Srbije (generacija 1998.) poražena je u prvom od dva planirana meča od Bosne i Hercegovine – 0:5.\nPALA BUGARSKA Obradović debitovao pobedom na klupi "orlića"\nNovi selektor omladinske reprezentacije Srbije Milan Obradović debitovao je pobedom u prvoj od dve provere protiv Bugarske – 3:1 (3:0).\nSRBI U SLOVENAČKOM FUDBALU Koga to čekaju mečevi odluke?\nPrva liga Slovenije došla je do poslednjeg kola. Prvak je poznat, Olimpija. A veoma će u subotu uveče biti zanimljivo u borbi za opstanak. Biće zanimljivo i za javnost u Srbiji, jer dva kluba koja pokušavaju da izbegnu plej aut, vode srpski treneri. U direktnom duelu, Koper protiv Zavrča odlučivaće ko ide u plej aut, a ko opstaje u ligi.\nDoskorašnji defanzivac Partizana Obradović potpisao za OFK Beograd\nMilan Obradović novi je fudbaler OFK Beograda, a potpis na ugovor stavio je i Mihajlo Cakić, objavili su "romantičari".\nLazović: Napravio sam glupost, ne zameram Srđi, emocije su ogromne\nFudbaler Partizana Danko Lazović izjavio je da je u meču protiv Rada, kada je zbog koškanja na terenu zaradio crveni karton, napravio glupost, ali i da razume reakciju igrača kluba s Banjice.\nObradović zadovoljan pojačanjima i željan dokazivanja novom treneru Partizana\nFudbaler Partizana Milan Obradović rekao je da od igrača koji su stigli kao pojačanja očekuje da pomognu crno-belima u ostvarivanju zacrtanih ciljeva u prolećnom delu sezone.\nPartizan u utorak igra revanš meč trećeg kola kvalifikacija za Ligu šampiona sa bugarskim Ludogorecom, a u taboru crno-belih uvereni su u prolazak u sledeću rundu.\nObradović veruje u revanš, Šćepović se setio utakmice sa Genkom\nOdbrambeni fudbaler Partizana Milan Obradović, koji je u sredu debitovao u dresu crno-belih protiv Ludogoreca, rekao je da je poraz od bugarskog šampiona posledica grešaka koje se ne praštaju na ovom nivou takmičenja.\nIvanov o lošoj ofsajd zamci kod gola Ludogoreca: Želeo sam malo da odmorim!\nFudbaleri Partizana poraženi su u Razgradu od ekipe Ludogoreca sa 2:1 (0:0) u prvoj utakmici trećeg kola kvalifikacija za Ligu šampiona, ali smatraju da imaju šanse da u revanšu obezbede plasman u narednu rundu.


Utvrđuje se eventualna odgovornost brčanskog Inspektorata za skandal sa jabukama - Radio Brčko distrikta BiH\nPočetna/Brčko/Utvrđuje se eventualna odgovornost brčanskog Inspektorata za skandal sa jabukama\nUtvrđuje se eventualna odgovornost brčanskog Inspektorata za skandal sa jabukama\nRadio Brčko22.01.2018. - 11:49\nBrčanski gradonačelnik, Siniša Milić, pokrenuo je postupak utvrđivanja činjenica povodom međunarodnog skandala oko izvoza jabuka iz Poljske pod domaćom deklaracijom Rusiji. Zbog pomenutog spora Rusija je donijela odluku da od danas zabrani uvoz jabuka iz BiH u tu zemlju.\nU navodima ruskih fitosanitarnih inspektora od petka rečeno je da je firma iz Bijeljine u Rusiju izvezla jabuke nabavljene iz Poljske a pod deklaracijom da su domaće, za što je certifikat izdao fitosanitarni inspektor iz Brčkog.\nDelegacija brčanskog Inspektorata danas boravi na sastanku o pomenutom sporu državne razine u Sarajevu. Očekuje se da će nakon toga sastanka biti poznato više činjenica i pojedinosti.\n„Ono što je također činjenica, to je da je i Vanjsko-trgovinska komora BiH dala određenu garanciju da je taj proizvod porijeklom iz BiH. Ali tim detaljima će se baviti odgovarajuće službe na nivou države. Mi sada utvrđujemo metodologiju rada našeg Inspektorata, odnosno fitosanitarnog inspektora, i ukoliko se uvrdi da je bilo određenih propusta naravno da će protiv onoga tko je odgovoran biti poduzete odgovarajuće sankcije“, izjavio je gradonačelnik Milić.


Jedine dve „organizacije” koje koriste termin „korisnici” za svoje kupce i članove – narko-mafija i industrija softvera. – Bivši članovi menadžmenta „Gugla”, „Fejsbuka”, „Pinteresta”, svojoj deci ne dozvoljavaju da koriste telefone u ove svrhe\nFejsbuk želi da kreira Instagram za decu, burne reakcije javnosti\nI ko nije gledao „Društvenu dilemu” zna nešto o zamkama socijalnih medija. A ko je gledao ovaj dokumentarac u kojem neki od glavnih arhitekata društvenih mreža govore o tome kakvu vrstu zavisnosti stvaraju, burno negoduje na vest da „Fejsbuk” planira da stvori „Instagram” za decu mlađu od 13 godina. Mark Zakerberg je i ovaj put digao veliku prašinu u javnosti, toliku da su se angažovali američki tužioci s namerom da ga spreče da planove sprovede u delo. Oni su šefu i tvorcu „Fejsbuka” uputili pismo u kojem podvlače da „korišćenje društvenih medija može biti štetno po zdravlje i dobrobit dece koja nisu naučena da se snalaze u izazovima naloga na društvenim mrežama”. Poenta njihovog obraćanja jeste – niti je deci mesto na društvenim mrežama kakva je „Instagram”, niti će ih „Fejsbuk” tamo zaštititi.\nUz četrdesetak tužilaca, pismo su potpisali i advokati, koji valjda na ovaj način daju na znanje da su spremni i da se, koristeći sutra sva pravna sredstva, suprotstave Zakerbergu ako ih ne posluša. Američki tužioci, a ima ih iz Njujorka, Teksasa, Kalifornije, Nebraske, Ohaja i Jute, primećuju da „Fejsbuk” ne služi da podmiri potrebe ljudi već potrebe stvara – jer se ova platforma prvenstveno obraća deci koja inače nemaju ili ne bi uopšte imali naloge na „Instagramu” da nekome iz ove kompanije nije sinula zamisao da ih uvuče u ovaj svet.\nO kreiranju potreba korisnika od strane socijalnih medija i stvaranju zavisnosti, upravo u „Društvenoj dilemi” govore oni koji su pobegli iz ove industrije nakon što su se svojevoljno uključili u stvaranje „Gugla”, „Instagrama” i „Fejsbuka”. Oni društvene mreže porede sa bilo kojom drugom zavisnošću. U dokumentarcu govore bivši dizajner u „Guglu”, Tristan Heris, koji je sa Azom Raskinom osnovao Centar za humanu tehnologiju, tvorac čuvene opcije „lajk” na „Fejsbuku”, Džastin Rozenstajn, bivši direktor „Pinteresta”, Tim Kendal, i pionir virtuelne realnosti, Džeron Lenier. Oni objašnjavaju na koji način ove kompanije eksploatišu sopstvene korisnike radi finansijske dobiti. Pojašnjavaju kako su dizajnirane mreže da uvlače ljude toliko da stvaraju zavisnost uticajem na mentalno zdravlje. Tema je i upotreba takvih prilika u političke svrhe i jasno – širenju teorija zavere. Oni priznaju da su ugasili naloge na društvenim mrežama nakon što su pobegli iz ove mašinerije ili su maksimalno ograničili njihovu upotrebu. Svojoj deci ne dozvoljavaju da koriste telefone u ove svrhe. Nakon što je Džef Orlovski dao zeleno svetlo „Netfliksu” da emituje njegov dokumentarac, dobar deo onih koji su ga gledali trajno su ugasili naloge na društvenim mrežama.\nMoguće da su neki od njih tužioci i advokati ali i članovi kampanje „Za detinjstvo bez reklama” koji misle da pitanje uplitanja dece u „Instagram” svet ne treba da stvara dilemu već jasan stav da mališanima tamo nije mesto. Oni, kao i bivši programeri svetskih informatičkih kompanija u dokumentarcu, veruju da je internet ionako već otišao predaleko. Tvrdnje potkrepljuju činjenicama da „Fejsbuk” u prošlosti nije uspeo da zaštiti interese dece na svojim platformama. U pismu su naveli da su izveštaji medija iz 2019. godine ukazali da je aplikacija „Mesendžer kids”, za uzrast od šest do 12 godina, imala bitnu grešku u dizajnu koja je omogućila mališanima da zaobiđu ograničenja na mrežnim interakcijama i pridruže se grupnim ćaskanjima sa nepoznatima, a da to prethodno nisu odobrili njihovi roditelji.\nS tim u vezi je Udruženje za zaštitu dece od nasilja sprovelo studiju koja otkriva da su pedofili sve učestaliji na društvenim mrežama i da ponajviše koriste „Instagram” da namame decu. Navode da je policija u Engleskoj i Velsu u periodu od pola godine zabeležila i do 2.000 „incidenata” seksualne konotacije koja uključuju decu, a za šta koriste „Instagram” u 32 odsto slučajeva, potom „Fejsbuk” 23 odsto i „Snepčet” u 14 procenata. Ovo udruženje je nakon obavljene studije tražilo da se novim zakonom društvene mreže nateraju da zaštite decu.\nA u upravi kompanije „Instagram” navode da su uzbuđeni jer planiraju da razviju dečju verziju aplikacije. Ovaj projekat smatraju važnim za omladinu pa su ga stavili na listu prioriteta. Kažu da će se fokusirati na dve važne stvari a to su privatnost, kako bi obezbedili najsigurnije moguće iskustvo tinejdžerima i kreiranje verzije koja će obezbediti bezbedno korišćenje mlađima od 13 godina, kojima je trenutno zabranjen pristup. Zanimljivo je da ovo interno saopštenje stiže svega dva dana nakon što je „Instagram” priznao da mora da učini više da zaštiti najmlađe korisnike. Dečja verzija sadržaće obaveznu proveru starosne dobi korisnika i roditeljski nadzor.\nAli njihovi oponenti tvrde da će ova verzija, ako zaživi, potkopati zdrav razvoj dece. S tim u vezi su neki od sagovornika dokumentarca „Društvena dilema” primetili da su jedine dve „organizacije” koje koriste termin „korisnici” za svoje kupce i članove – narko-mafija i industrija softvera.\nTagovi :deca i društvene mreže, društvene mreže, Instagram, instagram za decu


Crna Gora posvećena konstruktivnom dijalogu - CdM\nCrna Gora posvećena konstruktivnom dijalogu\nDržavni sekretar ambasador Zoran Janković učestvovao je danas u Sarajevu na godišnjem sastanku ministara vanjskih poslova zemalja učesnica Procesa saradnje u Jugoistočnoj Evropi (SEECP), koji je održan u okviru završnih događaja bosanskohercegovačkog predsjedavanja ovim regionalnim mehanizmom. Prenio je posvećenost naše države konstruktivnom dijalogu i unapređivanju projektno-orijentisane saradnje kroz brojne regionalne mehanizme.\nNa sastanku, čiji je domaćin bio šef diplomatije Bosne i Hercegovine Igor Crnadak, učestvovali su visoki zvaničnici zemalja učesnica SEECP, kao i predstavnici međunarodnih i regionalnih organizacija.\nU fokusu sastanka bila su aktuelna dešavanja u Jugoistočnoj Evropi u kontekstu regionalne saradnje, sa akcentom na očuvanje sigurnosti i stabilnosti regiona kroz zajednički odgovor na bezbjednosne izazove.\nRazmijenjena su mišljenja o mogućnostima i potrebi daljeg promovisanja ekonomskog rasta i jačanja sveukupne povezanosti među zemljama regiona, kao i o važnosti perspektive proširenja EU.\nJanković je kazao da SEECP predstavlja vodeći politički forum Jugoistočne Evrope, koji je doprinio stabilnosti i prosperitetu regiona na putu integrisanja u evropske i evroatlantske strukture.\n“Prenio je posvećenost naše države konstruktivnom dijalogu i unapređivanju projektno-orijentisane saradnje kroz brojne regionalne mehanizme, čime će se stvoriti uslovi za individualni i zajednički ekonomski oporavak regiona Zapadnog Balkana i ostvarivanje njegove evropske perspektive”, saopšteno je iz Ministarstva.\nUoči ministarskog sastanka održan je godišnji sastanak Savjeta za regionalnu saradnju – RCC, koji je okupio preko 40 visokih predstavnika zemalja učesnica i međunarodnih i regionalnih partnera, na kojem su razmijenjena mišljenja o radu RCC i aktuelnim zajedničkim regionalnim projektima poput Sporazuma o smanjenju cijena rominga u šest zemalja Zapadnog Balkana, od 1. jula.\nTagsdijalog Evropska unija EU Ministarstvo vanjskih poslova Sarajevo Zoran Jankovic


MOTOR blog » Moto Bike Expo – Novi Sad Moto Bike Expo – Novi Sad – MOTOR blog\nNovosadski sajam će od 14. do 17. aprila biti domaćin 6. međunarodnom sajmu motocikala, bicikala i prateće opreme “Moto Bike Expo – Novi Sad” kao i Izložbi nautike. Učesnici će biti okupljeni u Hali “Master” Novosadskog sajma.\nOko 40 izlagača predstaviće motocikle, bicikle, plovila i prateću opremu u Hali “Master” Novosadskog sajma, a povoljni uslovi za kupovinu izloženih modela, akcije posvećene bezbednosti u saobraćaju i atrkativni prateći programi obeležiće sajamske manifestacije, saopštio je na konferenciji za novinare menadžer projekta Miroslav Radišić.\nU cilju bezbednosti vozača motocikala u saobraćaju, u saradnji sa Savetom za bezbednost saobraćaja Grada Novog Sada, a za sajam motocikala, bicikala i prateće opreme pripremljena je publikacija pod nazivom “Vodič za bezbednu vožnju motociklista” koja će biti besplatno deljena posetiocima.\n– Novosadski sajam se uvek razlikuje svojim priredbama od sajmova u okruženju, a sajam motocikala nema samo prodajni već i edukativni karakter. Zbog toga smo odlučili da učestvujemo u izdavanju publikacije koja prikazuje sve neophodne informacije za bezbednu vožnju i unapređenja bezbednosti u saobraćaju. Inače, tokom sajma svakodnevno će biti prisutan neko od članova Saveta koji će davati potrebne informacije o bezbednosti u saobraćaju., najavio je član gradskog veća zadužen za saobraćaj i predsednik Saveta za bezbednost saobraćaja Grada Novog Sada Siniša Bubnjević.\nPored toga, velika pažnja i ove godine usmerena je na prateće sadržaje, a u krugu Novosadskog sajma, u petak, 15. aprila od 13 časova održaće se amaterske trke ubrzanja, dok je dan kasnije u isto vreme na programu takmičenje u vožnji na zadnjem točku. Uz to, biće organizovana i koncertna dešavanja, pa će u petak, 15. aprila u saradnji sa muzičkom emisijom “Gruvanje” koja se emituje na Radio televiziji Vojvodine, posetioci imati prilike da čuju domaće autorske bendove, kao što su “Uvertira”, “Plug’n’play”, “Ponoćni kauboj”, “Lude krawe” i S.A.R.S. Dan kasnije u subotu, 16. aprila posetioci će imati prilike da čuju “Blues Hammer” bend i “AC/DC” tribute bend.\nSajmovi su otvoreni od 10 do 19 časova, a ulaznica košta 250 dinara.\nMoto Bike Expo – Novi Sad was last modified: April 12th, 2011 by Goran Aničić\nMoto Bike ExpoNovi SadNovosadski sajam


Kako od preduzetnika do osnivača startapa tema @Niš konferencije\nFokus @Niš konferencije pored svega usmeren je i na edukovanje publike o tome kako doći do finansija potrebnih za pokretanje startapa od nule. Prisutnima će se tom prilikom obratiti Nenad Mladenović, CEO i jedan od osnivača digitalne kreativne agencije Neopix, Ivan Rašić, suosnivač i CEO kompanije LegalTrek, kao i Ivan Vesić, osnivač i CEO VetCloud-a.\nPored njih, inspirativne i korisne priče sa prisutnima podeliće i Ivan Vučković, suosnivač startap kompanije Frame sa sedištem u Nišu i San Francisku, Andor Luhović koji stoji iza aplikacije za bezbedno planinarenje i šetnji po prirodi – vHike, kao i Aleksandar Aleksić koji dolazi kao producent i vođa tima u Nordeusu.\nPrijave otvorene – rezervišite svoje mesto\nPosetioci @Niš konferencije imaće jedinstvenu priliku da čuju konkretne primere i savete, od motivacije do tehničkih detalja, dok će se u drugom delu konferencije održati panel diskusija u kojoj će zainteresovanima biti omogućeno da postavljaju pitanja i razmene svoja iskustva i ideje sa ostalim učesnicima.\nIz organizacije napominju da je ulaz za događaj besplatan, te da je potrebno na vreme popuniti prijave. Za više informacija možete zapratiti zvaničnu Facebook stranicu organizacije JCI Niš.


Ćulibrk: "Za nameštanje posla plaća se 10% investicije" - NOVA portal\nĆulibrk: “Za nameštanje posla plaća se 10% investicije”\nDruštvo Autor:Fonet 20. Sep. 202013:04 > 14:095 Komentara\nGlavni problem borbe protiv korupcije nije neefikasnost sudova, već to što ključni predmeti nikada i ne dođu do suda, smatra programski direktor Transparentnosti Srbija Nemanja Nenadić, dok je glavni i odgovorni urednik nedeljnika NIN Milan Ćulibrk uveren da borba protiv korupcije neće zaživeti sve dok se ne promeni sistem.\n“Mi smo od 5.oktobra promenili vlast nekoliko puta, ali se sistem nije promenio. Promenili su se ljudi koji manje više nastavljaju da rade ono što se radilo pre toga, s tim što su ovi sada neke mehanizme dodatno specijalizovali i dodatno ih poboljšali za sebe“, objasnio je Ćulibrk u serijalu Kvaka 23 Novinske agencije FoNet.\nKako je podsetio, ova vlast je oduvek obećavala žestoku borbu protiv korupcije, ali građani i dalje ne znaju u čijim džepovima završava njihov novac.\nPrema saznanjima Ćulibrka, za “nameštanje posla” u građevinskim projektima plaća se desetak odsto vrednosti kompletne investicijie, što je ogroman novac kada su u pitanju radovi vredni između 500 miliona i milijardu evra.\nMilan Ćulibrk Foto:Dragan Mujan/Nova.rs\nOsvrćući se na nedavni izveštaj Saveta za borbu protiv korupcije, u kojem se ukazuje na sistemsku korupciju u Železnicama Srbije, kredite koje niko ne kontroliše i ogromne gubitke, uprkos budžetskim izdvajanjima, on je posebno ukazao na problem međudržavnih ugovora, bez prethodnog javnog tendera.\n“Ugovor o rekonstrukciji pruge Beograd-Bar, takođe je direktan međudržavni ugovor, potpisan još za vreme Borisa Tadića na nekih milijardu dolara. Prošla je decenija i kusur, a mi nemamo pojma šta je urađeno, ni koliko je para potrošeno“, ilustrovao je Ćulibrk.\nS druge strane, Nenadić podseća da je ranije bilo sporadičnih slučajeva potpisivanja ugovora bez tendera, ali da je to počelo masovno da se primenjuje 2012.godine, od slučaja Ujedinjenih Arapskih Emirata i Beograda na vodi, privatizacije poljoprivrednog zemljišta ili Er Srbije.\nNemanja Nenadić Foto: Zoran Mrđa/FoNet\n“Praktično smo došli do toga da nema nijednog infrastrukturnog projekta koji se realizuje na osnovu nekog otvorenog nadmetanja, gde bi mogli svi da se jave i gde bismo kroz konkurenciju došli do najbolje cene“, ukazao je on.\nPrema njegovoj oceni, izveštaj Saveta pokazuje da se ne zna da li se krediti podignuti za obnovu pruga adekvatno prate, jer ministarstva građevinarstva i finansija imaju međusobno različite podatke.\nNajavu Aleksandra Vučića da će jedan od prioriteta nove Vlade biti upravo borba protiv korupcije, Nenadić vidi kao traženje krivca i prebacivanje odgovornosti na pravosuđe.\nKako je predočio, vlast nije u dovoljnoj meri ispunila obećanja, za korupciju više ne može da optužuje ranije vladajuće garniture i zato sada metu traži u pravosuđu.\nSSP: Nivo korupcije u Beogradu je zapanjujući\nMinić: Zakon o sprečavanju korupcije lošiji od nacrta\nSavet za borbu protiv korupcije: Ministarka će da nas ugasi?\nNenadić: Partijska kontrola – glavni generator korupcije\n09. Sep. 2020\nAleksić: Korupcija u “Telekomu” najveća pljačka naših para\n21. Avg. 2020\nKorupcija se ne može rešavati samo po partijskoj liniji, unutar vladajuće stranke, što Nenadić poredi sa situacijom u Kini, gde postoji antikorupcijska komisija unutar Komunističke partije.\nKada je u pitanju reakcija Ministarstva građevinarstva, kojom se najavljuje analiza rada Saveta za borbu protiv korupcije i njegova reforma, on je FoNetu rekao da je Vlada, pre svega toga, trebalo da se bavi samim izveštajem o Železnicama Srbije.\n“Osnovni red bi bio da Vlada izađe sa svojim nalazima, da kaže – evo, ovo nije tačno, ovde imamo da navedemo dodatne podatke, ova preporuka je već ispunjena, ova je neprihvatljiva, da se osvrnu na izveštaj kao takav“, objasnio je Nenadić.\nSličan stav ima i Ćulibrk, koji još napominje da se strategija ove vlasti zasniva na tome da nas ubedi “kako je sve zaista sjajno“.\nPo njemu, interes Vlade je da bude što manje svedoka nepočinstava, da to što manje ljudi zna i da ih što manje ukazuje na potencijalna mesta korupcije.\n“Čak i da ništa od onoga što je Savet napisao u svom izveštaju nije tačno”, Ćulibrk smatra da “nije način da se preti gašenjem, nego treba sesti, razgovarati, argumentovati, podneti račune”.\n“A ovako, kad vi paušalno kažete da Savet ničemu ne služi, i da bi možda bolje bilo da se ugasi, onda je to jasna poruka, ne samo Savetu, nego i svima nama“, zaključio je Ćulibrk.\nkorupcijaMilan ĆulibrkNemanja Nenadić\nPanić pisao Vučiću: Ako nisi kukavica izađi na duel\nBjelo, napusti Srbiju: SNS je konačno probio dno u Skupštini\n03. Dec. 2020 67\nBakić: Niče drugi Beograd na vodi koji ugrožava živote\n03. Dec. 2020 17\nIgor štrajkuje glađu zbog otkaza: Direktor nas mobinguje\nKad su Minju doneli u Tiršovu, lekar se uhvatio za glavu\n03. Dec. 2020\nVučićeva izjava od koje je muka svakom normalnom čoveku\n(FOTO) Da li ste normalni? Užasne slike s Kopaonika\n03. Dec. 2020 124\nAbazović: Obećao sam da Crnom Gorom više neće vladati mafija\nCrta Dušan Petričić: Novo stanište\nAutor: Dusan Petricic | 10:46 32\n"Celokupni Novi talas ne iznedri pesmu", Džoni Štulić\nPanić pisao Vučiću: Ako nisi kukavica izađi na duel 20:37\nKad su Minju doneli u Tiršovu, lekar se uhvatio za glavu 02. Dec. 2020\nVučićeva izjava od koje je muka svakom normalnom čoveku 12:08\n(FOTO) Da li ste normalni? Užasne slike s Kopaonika 03. Dec. 2020


Kompanija Sunoko d.o.o, najveći domaći proizvođač i izvoznik šećera koji posluje u sastavu MK Group, donirala je 24 tona šećera stanovništvu poplavljenih područja na teritoriji Republike Srpske. Kompanija Sunoko, u čijem sastavu posluju četiri šećerane, i ovog je puta odgovorila na potrebe stanovništva ugroženog elementarnim nepogodama. Stanovništvu sa teritorije opštine Bijeljina, koje je zadesila katastrofalna…\nU saradnji sa Univerzitetom u Novom Sadu, MK Group je od ove godine omogućila studentima turizmologije i hotelijerstva stručnu praksu u objektima MK Mountain Resort na Kopaoniku. Od polovine decembra 2010. do polovine marta 2011., po prvi put 45 budućih turizmologa i hotelijera imaće priliku da svoja teorijska znanja potvrde kroz radnu praksu u predstojećoj zimskoj sezoni u hotelima Grand i…\nMK Group i PKS za osnivanje Srpskog parlamenta preduzeća\nMiodrag Kostić, predsednik MK Group i Miloš Bugarin, predsednik Privredne komore Srbije rezimirali su utiske i zaključke nedavno održanog drugog Evropskog parlamenta preduzeća u Briselu. Predstavnici MK Group i Privredne komore Srbije došli su do zajedničkog stava da je po ugledu na Evropski parlament preduzeća potrebno formiranje Srpskog parlamenta preduzeća. Formiranje Srpskog parlamenta preduzeća bila bi idealna institucija i za…\n‹ First <1718192021222324 >


Evropski parlament glasa o Brexitu 29. januara - Istinito.com - Ne budi ovca!\nPočetna > Svijet > Evropski parlament glasa o Brexitu 29. januara\n20. Januara 2020. Istinito202Leave a Comment on Evropski parlament glasa o Brexitu 29. januara\nOdbori Evropskog parlamenta na sastancima u Briselu danas usvajaju zaključke i nacrt mišljenja o Brexitu, a konačno glasanje Evropskog parlamenta o Sporazumu o povlačenju Velike Britanije iz EU planirano je za plenarnu sjednicu 29. januara.\nGlasanje EP o Sporazumu o izlasku Velike Britanije iz Evropske unije predstavlja i posljednju zakonsku proceduru pred stupanje na snagu Brexita.\nOčekuje se da evropski poslanici 29. januara na plenarnom zasjedanju u Briselu podrže ovaj Sporazum, a da Velika Britanija prije ponoći 31. januara i zvanično napusti EU.\nEvropski parlament je za 31. januar planirao i ceremoniju spuštanja zastave Velike Britanije koja se pored zastava drugih 27 država članica nalazi ispred sjedišta Parlamenta u Briselu.\nOdlaskom 73 britanska poslanika, 27 mjesta će popuniti poslanici iz 14 drugih zemlja članica, dok će 46 mjesta ostati da sačeka predstavnike” mogućih budućih zemlja članica”.\nNovi raspored mjesta u Evropskom parlamentu donijeće veću brojnost već vodećoj Evropskoj narodnoj stranci kao i krajnje desnoj opciji populista. Očekuje se da ove ove grupacije dobiju osam novih mjesta.\nIstovremeno, najviše mjesta, čak 24, izgubiće evropske socijaldemokrate, liberali i Zeleni.\nProcjena je da i pored predstojećih promjena zbog odlaska poslanika iz Velike Britnije, ukupni odnos snaga u Evropskom parlamentu neće biti značajnije promijenjen.\nEvropska narodna partija, Socijalisti i Demokrate i Rinju (Liberali) i dalje ostaju vodeće političke grupacije.\nIndikativna promjena može biti činjenica da će se na četvrtom mjestu, po brojnosti u EP, umjesto Zelenih, naći evropska krajnja desnica (ID).\nTagged brexit evropski parlament istinito


Međunarodna konferencija “FORWARD” – Banjaluka 04. i 05. decembar – b2bit.ba\nMeđunarodna konferencija "FORWARD"\n04. i 05. decembra 2019. u Banjaluci je održana Međunarodna konferencija “FORWARD” koja je okupila više od 300 učesnika sa ciljem okupljanja vodećih lokalnih i regionalnih stručnjaka na polju digitalne transformacije i pametnih gradova.\nKonferencija je prvog dana u fokus postavila digitalnu transformaciju, prvenstveno zbog njenog uticaja na razvoj privrede čime postaje izazov ali i prilika za jačanje konkurentnosti privrednih subjekata. Digitalna transformacija obuhvata ne samo uvođenje nove tehnologije u poslovanje, već i čovjeka koji tu tehnologiju koristi te je u neprestanoj interakciji sa svim učesnicima u poslovnom procesu. Stoga je naglasak ovogodišnje konferencije bio usmjeren na četvrtu industrijsku revoluciju, globalne trendove razvoja i investicije, te izazove tehnologija koji podržavaju digitalnu transformaciju.\nPrvi dan je predstavljena i platforma b2bit.ba koja je jedan od najvažnijih alata za promociju i implementaciju GIZ projekta “Inovacija i digitalizacija MSP” . Web platforma “B2BBiT”, je osmišljena s namjerom da ispuni trenutno postojeću prazninu u lancu komuniciranja između IT kompanija i MSP. Sastavljena iz nekoliko funkcionalnih komponenti, od kojih se svaka može koristiti i pojedinačno, B2BBiT je zamišljena kao platforma dobrih primjera iz BiH poslovnog svijeta, servis za razmjenu informacija, ali i mjesto nalaženja kompanija sa oba kraja sfere zainteresiranih za međusobnu saradnju.\nPored učešća predstavnika GIZ Inovacije i digitalizacija u MSP u BiH (g-đa Selma Karavdić-Gaab, prezentacija projekte platforme www.b2bit.ba, g. Prohaska) na panel raspravi – Digitalna transformacija i njen značaj za sektorski razvoj, prvog dana konferencije (4.12.2019.) zajedno sa predstavnicima Ministarstva privrede i preduzetništva u Vladi RS, te kompanija Krajina Klas, Banja Luka, GMP Company, Banja Luka, TIKT manufaktura, Gradiška i SAGA NFG, Beograd, GIZ Inovacije i digitalizacija u MSP u BiH je podržao organizaciju konferencije kroz pokrivanje troškova moderatora (6) i voditelja konferencije (1), kao i troškova zakuske za učesnike konferencije kroz Ugovor o lokalnoj podršci sklopljen sa organizatorom konferencije, Inovacionim centrom Banja Luka.\nDrugi dan konferencije naglasak je stavljen na Smart City koncept kao grad u kojem investicije u ljudski kapital, tradicionalnu (transport) I modernu (IKT) infrastrukturu uz mudro upravljanje prirodnim resursima i aktivno učešće građana podstiču održivi ekonomski rast i povećavaju kvalitet života. Rešenja o pametnim gradovima uzimaju u obzir različite zahtjeve, ograničenja i izazove sa kojima se susreću gradovi. Kako uočiti i efikasno odgovoriti na te izazove, reći će nam oni koji su uspješno implementirali smart rješenja.\nOrganizatori konferencije “Forward” su Ministarstvo za naučnotehnološki razvoj, visoko obrazovanje i informaciono društvo Republike Srpske i Inovacioni centar Banja Luka.


MMF: Spriječiti slabljenje svjetske ekonomije - Impuls\nObjavljeno: Petak, 26 Februar 2016 12:00\nG20 treba uvesti dodatne mjere, koje bi se mogle brzo implementirati ukoliko rast i dalje bude stagnirao, navodi MMF.\nGlobalna ekonomija je ranjiva i dodatno slabi, poručio je Međunarodni monetarni fond (MMF), pozvavši čelnike grupe G20 da donesu plan koordiniranih podsticajnih mjera kako bi spriječili daljnje usporavanje rasta.\nIzvještaj je pripremljen uoči susreta lidera G20 ove sedmice u Šangaju, u vrijeme kada se bilježi pad berzi, nesigurnost valuta i ekonomska slabost.\nMMF navodi da je krhki globalni oporavak dodatno oslabio usljed pada cijena nafte i smanjenih izgleda za rast u Kini i drugim rastućim ekonomijama.\n"G20 sada mora planirati koordiniranu podršku potražnji, koristeći se raspoloživim fiskalnim prostorom kako bi se povećale javne investicije", navodi se u izvještaju MMF-a.\nDodaje se da grupa G20 treba uvesti dodatne mjere, koje bi se mogle brzo implementirati ukoliko rast i dalje bude stagnirao.\nSvjetska ekonomija prolazi kroz proces skromnog oporavka, saopćila je ranije direktorica MMF-a Christine Lagarde, dodajući da bi rast u razvijenim zemljama trebalo da bude veći.\nLagarde je na jednom forumu u Dubaiju rekla da je rast bruto domaćeg proizvoda (BDP) globalne ekonomije prošle godine iznosio 3,1 posto i da se u ovoj godini očekuje rast koji je "blago iznad tri posto", a u 2017. godini "još malo veća stopa rasta", prenosi agencija France-Presse.\n"To jeste rast, ali je skroman, pošto bi oporavak koji vidimo u SAD-u, Evropi i Japanu mogao biti veći", navela je.\nKada je riječ o zemljama u razvoju, uz izuzetak Indije, koja je prema ocjenama Lagarde u prilično dobrom stanju, primijetno je da one usporavaju ili su u prilično slaboj poziciji, kao što je to slučaj sa Rusijom, Brazilom ili Južnoafričkom Republikom.\n"Ove države imaju poteškoća. I Rusija i Brazil će ove godine biti u negativnoj teritoriji", ocijenila je Lagarde, dodajući da se zemlje proizvođači sirovina, naročito izvoznice nafte, suočavaju sa potpuno novom realnošću.


Apel vozačima da alkoholisani ne sedaju za volan\nMinistar unutrašnjih poslova u Vladi Republike Srbije Aleksandar Vulin apelovao je danas, povodom predstojećeg „Bir festa“, na građane i posetioce ovog festivala da se ponašaju odgovorno u saobraćaju, jer tako štite svoj, ali i tuđe živote.\nVulin je u okviru kampanje "Kad pijem ne vozim", zajedno sa direktorom policije Vladimirom Rebićem, direktorom Agencije za bezbednost saobraćaja Duškom Pešićem i direktorom "Apatinske pivare" Igorom Vukašinovićem, podsetio na rizike vožnje pod dejstvom alkohola, navodeći da je zbog toga prošle godine 100 vozača izgubilo život.\nOve godine, od 1. januara do danas, više od 27.000 vozača je isključeno iz saobraćaja zato što su vozili pod uticajem alkohola. Svako od njih je mogao da pogine ili da ubije nekog drugog, upozorio je ministar.\nOn je iskazao zahvalnost "Apatinskoj pivari" na dugogodišnjoj saradnji i na tome što pokazuje koliko je socijalno odgovorno preduzeće.\nVukašinović je, iskazavši zahvalnost Ministarstvu unutrašnjih poslova, Agenciji za bezbednost saobraćaja i Upravi saobraćajne policije, još jednom apelovao na sve koji konzumiraju alkoholna pića da nikako ne sedaju za volan.\nApatinska pivara je u proteklih 15 godina investirala približno 130.000 evra u alkometre najsavremenije generacije, usnike za alkometre, fluorescentne zaštitne prsluke, naveo je on i dodao da je to mali doprinos na jačanju svesti o ovoj izuzetno važnoj temi.\nPešić je, takođe, apelovao na vozače i upozorio ih na to da i najmanja količina alkohola negativno utiče na vozačke sposobnosti.\nImajući sve ovo u vidu, važno je koristiti različite pristupe i mere kako bi doprli do što većeg broja vozača, odnosno odvratili od vožnje u alkoholisanom stanju, podvukao je on.\nPrema njegovim rečima, iskustva iz sveta pokazuju da se najbolji rezultati postižu kombinacijom prevencije i represije, a kampanja "Kad pijem ne vozim" je upravo zasnovana na tome.\nOve godine obeležava se 15 godina od pokretanja te kampanje, što je čini kampanjom sa najdužom tradicijom u kojoj Ministarstvo unutrašnjih poslova i Uprava saobraćajne policije učestvuju.\nPodići nivo bezbednosti na sportskim priredbama\nMinistar unutrašnjih poslova u Vladi Republike Srbije Aleksandar Vulin i direktor policije Vladimir Rebić razgovarali su danas sa direktorom takmičenja Super liga Aleksandrom Pivićem o modelima saradnje MUP-a i Fudbalskog saveza Srbije, odnosno zajednice superligaša, kako bi se podigao nivo bezbednosti na sportskim priredbama.\nVulin je istakao da se pravila moraju primenjivati na isti način i prema svima i da ne mogu neke pesme i uvrede da budu razlog za prekid utakmica, a da se druge ignorišu.\nMinistar je posebno naglasio da će insistirati na individualnoj odgovornosti pojedinaca koji svojim ponašanjem uzrokuju nasilje ili nedolično ponašanje na sportskim priredbama.\nNema kolektivne odgovornosti, od sada ćemo precizno izdvajati pojedince i nećemo dozvoliti da se sakrivaju iza klubova ili navijačkih grupa. Svako odgovara za svoje postupke, poručio je on.\nNa sastanku je postignut dogovor da će pripadnici MUP-a Srbije, zajedno sa predstavnicima FSS-a, izvršiti proveru ispunjenosti infrastrukturnih kriterijuma sportskih objekata - stadiona, a posebno sisteme video-nadzora koji prate dešavanja na tribinama.\nVulin je naglasio da naši stadioni moraju postati mesta okupljanja porodica, a ne prostor za obračune narko-dilera.


Elektronski uređaji zabranjeni na letovima sa Bliskog istoka u SAD | Ekonomist\nDanas je stupila na snagu privremena zabrana prenošenja elektronskih uređaja u ručnom prtljagu na letovima iz osam država pretežno sa Bliskog istoka i sjevera Afrike, koju su uvele Sjedinjene Američke Države .\nNa određenim letovima iz Egipta, Jordana, Kuvajta, Maroka, Katara, Saudijske Arabije, Turske i Ujedinjenih Arapskih Emirata putnicima nije dozvoljeno prenošenje laptopova, ajpadova (iPad), kamera i dugih elektronskih uređaja u ručnom prtljagu.\nAmerički bezbjednosni zvaničnici nisu željeli da komentarišu razlog zabrane prenošenja uređaja. Zabrana je objavljena u ponedeljak u saopštenjima Jordanske kraljevske aviokompanije (Royal Jordanian Airline) i državne novinske agencije Saudijske Arabije. Jedan američki zvaničnik rekao je agenciji AP da se zabrana odnosi na direktne letove sa 10 međunarodnih aerodroma iz osam zemalja u SAD.\nJordanska kraljevska aviokompanija je navela da se zabrana ne odnosi na mobilne telefonske aparate i medicinske uređaje, a sve ostalo treba da se upakuje u prijavljeni prtljag. U saopštenju saudijske agencije je navedeno da se zabrana odnosi na letove iz Rijada i Džede.\nZabrana je stupila na snagu uoči sjutrašnjeg sastanka koalicije predvođene SAD u borbi protiv ekstremističke grupe Islamska država u Vašingtonu. Očekuje se da će visoki arapski zvaničnici prisustvovati sastanku u Stejt departmentu.\nOznake Bliski istok Breaking prenošenje elektronskih uređaja SAD


Dug Instituta “Dr Simo Milošević” od 6 do 8 miliona stiže državi na naplatu – Bankar.me\nFebruary 13, 2020 BIZNIS, Članci, CRNA GORA, SVE VIJESTI 1 Comment\nNa teret državnog budžeta će da padne obaveza od najmanje šest miliona eura duga Instituta Dr Simo Milošević iz Igala prema Jugobanci Beograd iz 1991. godine ako Privredni sud u Podgorici potvrdi pravosnažnu presudu Apelacionog suda Srbije.\nPrema ovoj presudi, Institut treba da plati više od šest miliona, a sa ukupnim kamatama i drugim troškovima moguće da iznos dostigne osam miliona eura u korist bivše Jugobanke u stečaju. Vlada Crne Gore je 2008. godine zaključkom ovu potencijalnu obavezu prihvatila na svoj teret.\nApelacioni sud Srbije je pravosnažnu presudu donio 12. septembra prošle godine, nakon pune 23 godine trajanja spora. Ta presuda je za priznavanje u crnogorsko pravosuđe stigla prije desetak dana Privredom sudu, kojim rukovodi sudija Blažo Jovanić.\nNema straha od blokade računa Instituta, a ne prijeti nam ni uvođenje stečaja jer se Vlada Crne Gore prije više od deceniju obavezala posebnim zaključkom da će preuzeti eventualni dug po ovom osnovu, kazala je Vijestima direktorka Instituta Gordana Rajović.\nOna je kazala i da je premijer Duško Marković blagovremeno upoznat sa problemom i navela da je još od 2008. godine,kada je bilo interesovanja za privatizaciju Instituta, Vlada donijela zaključak da će preuzeti eventualne obaveze u sporu sa starom Jugobankom u stečaju.\nInstitut iz Igala je pred sudovima u Srbiji zastupao advokat kojeg su angažovali, a umješač u tom postupku bila je kancelarija Zaštitnice imovinsko pravnih interesa države Crne Gore Dragane Đuranović.\nInstitut iz Igala je 1991. godine uzeo kredit od Jugobanke u iznosu od 3,95 miliona njemačkih maraka, u dinarskoj protivvrijednosti, za vraćanje rata za raniji kredit podignut za izgradnju druge faze ove zdravstvene ustanove.\nU četiri dosadašnja pokušaja privatizacije Instituta, ovaj spor bio je potencijalni teret kompaniji i državi. U petom pokušaju prodaje većinskog državnog udjela, za koji je nedavno poništen tender, u pregovorima je obezbijeden i pristanak ponuđača na uslov Tenderske komisije da preuzme i sporove Instituta, čiji se finansijski ishod ne može predvidjeti.\nVladin Savjet za privatizaciju i kapitalne projekte, kojim predsjedava premijer Marković, odbio je krajem januara ove godine predlog Tenderske komisije, na čijem čelu je ministarka ekonomije Dragica Sekulić, da se potpiše ugovor sa češko-crnogorskim konzorcijumom o kupoprodaji Instituta. Sa tim je bila saglasna i ministarka Sekulić.\nPOJMOVIInstitut Simo Milosevic rakčević institut simo milošević\nPrevious Pooštreni uslovi: Neophodna hipoteka kao garancija za gotovinski kredit\nSljedeći Više od mjesec kasni otplata 115 miliona eura\nSamo je naša neznavena država, nadležna institucija, mogla da izgubi predmet na hiperinflatorne dinare. Evo konačno jasnog dokaza onog lošeg opravdanja zašto nije došlo do privatizacije Instituta? Zašto bi neko plaćao nešto što je sljedeći dan bilo obezvrijeđeno tamo dalekih 90tih? NO, i tada i sada jedna te ista ekipa nepoznavajući ekonomiju, odlučuje na istovjetan način= hajde malo po bubrezima poreskih obveznika Crne Gore.


Intervju: Savjetnica u Direktoratu za razvoj Ministarstva ekonomije, Milena Jovetić – PRIVREDNI PORTAL\n13/04/2017 /0 Comments/in Featured, Intervjui, Lokalne vijesti /by admin\nNedavno je održana konferencija o klasterima JIE u Dubrovniku, kojoj je prisustvovala crnogorska delegacija koju čine predstavnici Ministarstva ekonomije, UNDP-ja i četiri klastera drvoprerade iz opština Andrijevica, Berane, Rožaje i Žabljak. Učešće crnogorske delegacije na Konferenciji realizovano je u okviru projekta Unapređenje konkurentnosti privrede u Crnoj Gori, koji zajednički finansiraju i implementiraju Ministarstvo ekonomije i UNDP. Na tu temu razgovarali smo sa savjetnicom u Direktoratu za razvoj Ministarstva ekonomije, Milenom Jovetić.\nRecite nam nešto više o Programu podsticanja razvoja klastera u Crnoj Gori.\nU pitanju je program državne pomoći koji Ministarstvo ekonomije u kontinuitetu realizuje od 2012. godine, pri čemu je Program nekoliko puta unaprijeđen, kako bi u što većoj mjeri bio prilagođen potrebama klastera. Prvobitno je bio namijenjen klasterima iz Sjevernog regiona i manje razvijenih jedinica lokalne samouprave, da bi zbog interesovanja klastera i iz drugih regiona 2014. godine Program bio proširen u smislu omogućavanja apliciranja klastera sa cijele teritorije Crne Gore. Takođe, cilj programa bio je jačanje konkurentnosti klastera kroz nabavku proizvodne opreme, koja je bila mogući predmet podrške u periodu 2012-2015. Međutim, Program je 2016. godine značajno unaprijeđen, kroz proširivanje predmeta podrške na materijalnu i nematerijalnu imovinu i operativne troškove poslovanja. To znači da klasteri, pored nabavke proizvodne opreme, mogu aplicirati sa projektima koji uključuju različite marketing aktivnosti, jačanje kapaciteta klastera kroz realizaciju obuka, seminara, organizovanje studijskih posjeta, zatim angažovanje klaster menadžera i slično. Time je proširen i cilj Programa koji se odnosi na jačanje konkurentnosti klastera na domaćem i međunarodnom tržištu.\nJavni poziv za učeše u Programu u 2017. godini raspisan je 27. marta i otvoren je do 26. aprila. Ministarstvo intenzivno radi na promociji kako značaja klasterskog djelovanja, tako i predmetnog Programa, sa ciljem da što više privrednika motiviše da prepoznaju benefite udruživanja i iskoriste mogućnost dodjele subvencija u okviru Programa.\nKoji je maksimalan iznos subvencije po projektu?\nMaksimalan iznos subvencije po projektu je 50% investicije, odnosno 65% za klastere koji djeluju u manje razvijenim jedinicama lokalne samouprave, a maksimalno 15.000 EUR. Takođe, pored toga što je u 2017. godini, u odnosu na prethodne godine, povećan iznos subvencije po projektu sa 10.000 EUR na 15.000 EUR, klasteri imaju mogućnost da apliciraju sa dva projekta, pri čemu oba projekta mogu biti odobrena ukoliko su različitog karaktera, tj. ukoliko se odnose na različite predmete podrške.\nNa koji način planirate da promovišete ovaj Program?\nOvaj, ali i ostalih osam programa Ministarstva ekonomije, prezentovani su krajem marta u Bijelom Polju i Beranama u okviru Biznis karavana – projekta koji će Ministarstvo, zajedno sa UNDP-jem, realizovati u svim opštinama do kraja ove godine. U planu je da upravo Nikšić bude jedna od prvih sljedećih opština koju će karavan posjetiti. Cilj je da, sa jedne strane, privredne subjekte upoznamo sa svim programima tehničke i finansijske podrške Ministarstva ekonomije, a sa druge strane da prikupimo sugestije privrednika o unapređenju programa. Kada je ovaj Program u pitanju, osim kroz Biznis karavan, 7. aprila smo, u cilju njegovog predstavljanja, u Podgorici organizovali Info dan. Svakako, Ministarstvo je na raspolaganju, ukoliko se ukaže potreba, da u toku trajanja Javnog poziva, tj. do 26. aprila, organizuje i dodatne Info dane, kao i individualne sastanke sa klasterima.\nŠta uključuje tehnička podrška klasterima?\nTehnička podrška klasterima odnosi se, prije svega, na podršku u pripremi aplikacija za domaće i mađunarodne programe finansiranja. Konkretno, vezano za predmetni Program državne pomoći, u saradnji sa UNDP-jem anagažovan je konsultant koji će podržati klastere da razviju projekte sa kojima će aplicirati, ispratiti ispunjenost uslova Programa i proces implementacije projekata koji budu odobreni.\nPored navedenog, u planu je unapređenje vidljivosti klastera i njihovih projekata, angažovanjem agencije koja će biti zadužena za medijsku promociju klastera, što je još jedan vid tehničke podrške.\nKo može da aplicira za učešće u Programu?\nZa učešće u Programu mogu aplicirati formalno-pravno osnovani klasteri. Svi klasteri koji se za sada nalaze u evidenciji Ministarstva ekonomije formirani su kao nevladine organizacije. Kada je riječ o evidentiranju klastera kod Ministarstva ekonomije, procedura je vrlo jednostavna i podrazumijeva slanje popunjenog Formulara za evidentiranje klastera, koji se može preuzeti sa našeg sajta. Na taj način klaster ima mogućnost da od strane Ministarstva bude blagovremeno direktno informisan o aktuelnim programima podrške i planiranim aktivnostima.\nDa li Program uključuje i neke posebne uslove za klastere?\nDa, Programom su definisani posebni uslovi za klastere koji djeluju u manje razvijenim jedinicama lokalne samouprave, prije svega iznos subvencije za ove klastere je veći – 65%, a pored toga klasteri u sistemu bodovanja dobijaju dodatnih 5 poena. Pored toga, dodatnih 5 poena dobijaju i klasteri čiji projekti budu inovativnog karaktera.\nKoliko klastera posluje na teritoriji Crne Gore i u kojim djelatnostima?\nZa sada Ministarstvo ekonomije u svojoj evidenciji ima 25 klastera. Podsjetiću da je Ministarstvo početkom 2016. godine raspislao Javni poziv za evidentiranje klastera i da je poziv otvoren u kontinuitetu. Djelatnosti u okviru kojih klasteri djeluju su: prerada poljoprivrednih proizvoda/ prehrambena industrija, drvoprerada, turizam (zdravstveni, eko-turizam), ugostiteljstvo i IT. U pitanju su uglavnom djelatnosti u kojima je prepoznat najveći potencijal formranja i uspješnog funkionisanja klastera, kako na sektorskom, tako i na međusektorskom nivou. Formalno-pravnim osnivanjem klastera unaprijeđen je organizacioni segment klastera i koordinacija zajedničkih aktivnosti.\nTags: klasteri, Milena Jovetić, Ministarstvo ekonomije, Program podsticanja klastera u Crnoj Gori, Program podsticanja razvoja klastera u Crnoj Gori za period 2017-2020\nPotencijali sjevera Crne Gore kao dio osnove izgradnje nacionalnog brenda\nNAJAVA: Javni razgovori o roditeljima i djeci u okviru kampanje “Zaustavimo... Podrška Vlade Republike Slovačke u procesu zaštite potrošača i nacionalnog...


Inkluzivni mjuzikl "Crvene cipelice" u Sarajevu\nInkluzivni mjuzikl “Crvene cipelice” u Sarajevu\nHumanitarna volonterska organizacija „Ruku na srce“ i Udruženje za afirmaciju dječjeg stvaralaštva “Svitac” iz Beograda, uz podršku vlade Kantona Sarajevo, pozivaju Vas da u subotu 30. septembra 2017. u 16.00, u sali Međunarodnog Centra za djecu i omladinu na Grbavici, prisustvujete premijeri inkluzivnog mjuzikla “Crvene cipelice”.\nOd premijere u Beogradu, 8. maja 2016. godine, mjuzikl je u Srbiji odigran preko deset puta. Nacionalna televizija Srbije RTS predstavu je ekranizovala.\n“Ruku na srce” (Sarajevo) – Humanitarna volonterska organizacija čija je misija činiti ljude sretnim kroz različite aktivnosti i pružanje pomoći. Veći realizovani projekti: “Srca osjećaju, ruke stvaraju“, „Doniraj – vama bespotrebno, nekome korisno“, rad sa djecom bez roditeljskog staranja i akcija „Nijedno dijete bez paketića“.\n#ruku na srce#crvene cipelice


istraga - Blic Sport\nOVDE SE KRIJE TAJNA DIJEGOVE SMRTI "Tražićemo sve - dosijee, dokumente, mejlove - da upotpunimo DOKAZE" Sud počeo istragu zaplenjenih računara doktora koji su lečili Maradonu\nMnogo će još vremena proći dok se spekulacije oko smrti Dijega Armanda Maradone ne budu utišale.\nKancelarija mrtvozornika okruga Los Anđeles saopštila je da su porodice preuzele šest od ukupnog devet tela osoba koje su nastradale u helikopterskoj nesreći u Kaliforniji 26. januara, uključujući košarkaša Kobija Brajanta i njegovu 13-godišnju ćerku Đijanu.\nEvropska fudbalska unija (Uefa) istražiće proslavu gola turskih reprezentativaca u pobedi protiv Albanije u utakmici u kvalifikacijama za Evropsko prvenstvo.\nTRESU SE PIRINEJI! Namešten meč kojim je Valensija izborila Ligu šampiona? POKRENUTA OPSEŽNA ISTRAGA posle hapšenja bande na čelu sa bivšim igračem Reala!\nPobeda Valensije nad Valjadolidom (2:0) u poslednjem kolu Primere, za plasman u Ligu šampiona, nalazi se pod sumnjom u velikoj akciji hapšenja funkcionera, sadašnjih i bivših fudbalera u Španiji.\nPOČETNI ŠOK POSTAJE STVARNOST "Orlovi" dobijaju NEOČEKIVANU POMOĆ, Ukrajina u DEBELOM PROBLEMU, a UEFA pokrenula postupak!\nEvropska fudbalska unija (UEFA) pokrenula je istragu protiv Fudbalskog saveza Ukrajine zbog sumnje u prestup oko nastupa naturalizovanog Brazilca Žuniora Moraeša.\nDEŠAVANJA IZA ZATVORENIH VRATA Evo KOJI DETALJ će odlučiti da će Džaka i Šaćiri biti OŠTRO kažnjeni od FIFA\nAko je suditi po pravilima svetske kuće fudbala, švajcarski reprezentativci Granit Džaka i Đerdan Šaćiri, strelci golova u pobedi nad Srbijom (2:1) u drugom kolu Mundijala, mogli bi da propuste naredne utakmice "sajdžija" zbog suspenzije.\nNEJMAROV GAZDA U PROBLEMU Istraga protiv predsednika PSŽ-a zbog mita\nTužioci u Švajcarskoj pokrenuli su istragu protiv predsednika fudbalskog kluba Pari Sen Žermen Nasera Al-Kelaifija iz Katara zbog sumnje u korupciju.\nFIFA pokrenula postupak protiv Juventusa\nMeđunarodna fudbalska federacija (FIFA) pokrenula je disciplinski postupak protiv Juventusa, posle istrage o prodaji Pola Pogbe u Mančester junajted.\nPeđa Mijatović pod istragom zbog neplaćanja poreza\nNaš proslavljeni fudbalski reprezentativac Predrag Mijatović nalazi se pod istragom tužilaštva u Madridu zbog sumnje da nije plaćao porez.\nRUMUNI POD ISTRAGOM Svetska kuća fudbala proverava napad na Levandovskog\nSvetska fudbalska federacija (FIFA) otvorila je istragu povodom toga što su navijači Rumunije bacali petarde na poljskog reprezentativca Roberta Levandovskog.\nIstraga protiv sportskog direktora Kelna zbog - žvake!\nFudbalski savez Nemačke pokrenuo je postupak protiv sportskog direktora Kelna Jorgea Šmatkea jer je bacio žvaku ka klupi Hofenjama.\nIstraga protiv Maskerana zbog utaje poreza\nŠpansko tužilaštvo pokrenulo je istragu protiv fudbalera Barselone Havijera Maskerana pod optužbom da je utajio porez.\nUPAD U SVLAČIONICU Počela istraga o pritisku na igrače OFK Beograda\nKako odmiču dani od utakmice OFK Beograd - Crvena zvezda, koja je završena rezultatom 2:6, iako su "romantičari" vodili sa 2:0 protiv crveno-belih na poluvremenu, tako se zahuktavaju i zbivanja van terena, a povodom optužbi da se radi o nameštenom meču.\nUEFA: Pet utakmica fudbalskog prvenstva Srbije pod istragom!\nNajmanje pet utakmica fudbalskog šampionata Srbije nalazi se pod istragom Evropske fudbalske unije (UEFA) zbog sumnje u nameštanje rezultata, prenose "Večernje novosti".\nOsasuna pokušala da namesti četiri utakmica za opstanak\nŠpanski fudbalski klub Osasuna nalazi se pod istragom da je prošle godine namestio četiri meča Primere, prenosi "Marka".\nReal pod istragom FIFA zbog transfera maloletnika\nMeđunarodna fudbalska federacija (FIFA) pokrenula je istragu protiv madridskog Reala zbog transfera maloletnih igrača, među kojima je poslednje pojačanje 16-godišnji Martin Edegard.\nBivši golman Milana pod istragom zbog veza sa narko-mafijom\nBivši golman fudbalskog kluba Milan, Sebastijano Rosi, nalazi se pod istragom policije zbog povezanosti sa jednim članom albanske narko-mafije.